open-index/open-wikipedia-markdown huggingface dataset:
觀塘繞道

**觀塘繞道**（）係香港2號幹線一部份，響九龍東觀塘，連接交匯東區海底隧道、將軍澳隧道同鯉魚門道嘅觀塘交匯處，同埋大老山隧道鑽石山出口，係九龍第一條法定快速公路。

類:香港高速公路
類:2號幹線 (香港)
類:黃大仙區街道
類:觀塘區街道
鯉魚門道

**鯉魚門道**（）係香港九龍觀塘到油塘主要幹道，係2號幹線同7號幹線一部份，西接觀塘道同翠屏道，東接高超道，連住將軍澳道、東區海底隧道同啟田道，長2.5公里，係觀塘區主要道路。
沙田路

**沙田路**（）係香港1號幹線尾段，響新界沙田東面，長3.6公里，連住獅子山隧道紅梅谷出口獅子山隧道公路同沙田馬場附近大埔公路沙田段，全程兩線雙程分隔快速公路。
大老山公路

**大老山公路**係香港2號幹線尾段，連住大老山隧道沙田出口同沙田馬料水，全程三線雙程分隔公路，長4.5公里。
青葵公路

**青葵公路**（）係香港3號幹線一部份，有葵涌高架道路同長青橋，連住長青隧道青衣東出口同埋荔枝角西九龍公路快速公路，長3.5公里。
鴨脷洲大橋

**鴨脷洲大橋**係連接香港鴨脷洲行車橋，跨過香港仔海峽，連住香港仔東面（香港仔海旁道同黃竹坑道交界）同埋鴨脷洲東面（鴨脷洲橋道），長230米，用咗6,400萬港紙嚟起，1977年春季開工，1980年3月28號通車。本來係單線雙程道路，政府響1991年5月響北面起條複製橋，變做雙線雙程分隔道路。
深圳灣公路大橋

**深圳灣公路大橋**（**Shenzhen Bay Bridge**）係香港10號幹線一部份，連埋深圳同香港之間嘅后海灣（中國大陸叫深圳灣），長4.77公里，2007年7月1號通車。
亭長

**亭長**係中國古代官名。戰國時開始喺鄰接第二國嘅地方設「亭」，置「亭長」，負責防禦。劉邦都做過亭長。東漢後慢慢廢咗。
得其利是

**得其利是**（**Tugaris**）係瑞士鐘錶廠商兼嘜頭，流行於1960年代至1980年代初，當今留存嘅當古董錶賣。

## 香港
得其利是曾冠名做無綫電視嘅節目，叫得其利是劇場。

類:瑞士鐘錶製造商
西九龍公路

**西九龍公路**（）係香港3號幹線一部份，係九龍最高速快速公路，連住青葵公路、昂船洲大橋同西區海底隧道，全程三線雙程分隔快速公路，長5公里。

## 睇埋
* 東九龍走廊
* 西區海底隧道
長青橋

**長青橋**，起緊嗰陣叫**藍巴勒海峽大橋**，係香港3號幹線青葵公路一部份，跨過藍巴勒海峽，連接葵涌同青衣，長500米，三線雙程分隔快速公路，係第三條連接青衣同葵涌嘅行車橋。
戴倫

**戴倫**（**Dyron Rudolph Daal**，）係一名荷蘭同庫拉索島雙重國籍足球員，身高1.93米（6英尺4英寸），司職前鋒，代表過荷屬安的列斯足球代表隊出賽，2011年起效力香港甲組足球聯賽球隊南華足球隊，波衫冧巴27，2012年頭解咗約，轉去越南試腳。

## 出面網頁
* 戴倫 南華
* 戴倫 HKFA
羅意庭

**羅意庭**（**Lo Yi Ting**，）係香港籃球員，綽號「阿庭」，司職控球後衛，有「港版艾佛遜」稱號，身高176厘米，體重64公斤，香港籃球代表隊主力球員，效力過新青聯籃球隊同南華籃球隊，2010年加盟中國籃球職業聯賽球隊福建潯興，成為歷來第四位進軍中國籃球職業聯賽嘅香港球員。

## 出面網頁
* 南華體育會甲一組籃球隊2010職球員名單
* 羅意庭加盟中國職業籃球隊
* 羅意庭輕鬆入樽（福建潯興賽事）

類:拔萃男書院舊生
周健宏

**周健宏**（**Chow Kin Wan**，）係一名香港籃球員，綽號「肥宏」，司職中鋒，身高1.94米，體重90公斤，被譽為係香港籃壇明日之星、香港隊首席中鋒譚偉洋嘅接班人，未滿20歲已經入選咗香港籃球代表隊，重成為香港籃球總會重點培育對象。

周健宏而家效力緊香港甲一組籃球聯賽球隊南華籃球隊，波衫冧巴81。

## 攷
* 南華體育會甲一組籃球隊2010職球員名單
西高山

**西高山**（）係香港一山，響香港島西面，龍虎山夏力道南面，扯旗山盧吉道西南面，海拔494米，係港島第四高峰。
鷄籠山 (香港)

**鷄籠山**，或寫**雞籠山**，又叫**奇力山**（**Mount Kellett**）或**加列山**，香港一山，係香港島西南，鷄籠灣對上，爐峰峽南面。山高五百〇一米，香港島第三高，個形似鷄籠而名。

鷄籠山，西面山腰，係薄扶林。北面山腰係爐峰峽，向東有田灣山，西南落鷄籠灣，向東北可以出山頂區。山之東，歸香港仔郊野公園。山之西，歸薄扶林郊野公園。山頂就不歸任郊野公園。上同觀龍角、歌賦山，連成高尚住宅區。山頂有加列山道同貝璐道。山頂南邊，屋宇有明德國際醫院。

## 名
奇力係英水師量地官。
## 睇埋
* 奇力島
* 奇力灣
立方米

**立方米**（英文：cubic metre，符號：m³）係體積單位，1立方米等如長、闊、高都係1米嘅立方體嘅體積，等如1,000,000

立方厘米(cm3)。

## 容積單位換算
1 立方米 = 1 公秉 = 10 公石 = 100 公斗 = 1,000 公升 = 10,000 公合 = 100,000 公勺 = 1,000,000 公撮

## 體積單位換算
1 立方米 = 1000 立方分米 = 1000000 立方厘米 = 1000000000 立方毫米
公秉

**公秉**（英文：kilolitre，符號：kL），又叫**千升**，係容積單位。

## 單位嘅換算
*1 公秉 = 1000000 毫升 = 1000 公升 = 1 立方米
加侖

**[[加]]侖**（英文：**Gallon**，簡寫**gal**、**嗧**）係英制同美制體積單位，美制有分液量同乾量。

* **英制加侖**等如4.546 09公升。
* **」二人大亨“**
* **美制乾量加侖**等如4.404 883 770 86公升。

## 使用情況
Howard

**Howard**係個英文字，本身係個姓，引伸可能係地名，亦有人攞佢用嚟做名，可以指：

## 人名（姓）
* 澳洲前總理霍華德（John Howard）
* 英國保守黨前主席Michael Howard
* 美國國家足球代表隊、愛華頓足球會守門員Tim Howard
* 美國職棒大聯盟費城費城人隊球員Ryan James Howard
* 美國國家籃球協會球員Juwan Antonio Howard、祖殊侯活、韋特侯活等
等等

## 人名（名）
* 楊孝華
等等

## 地名
以下美國州份都有叫做Howard嘅地方：
* 堪薩斯州
* 紐約州 
* 俄亥俄州
* 羅德島州
* 南達科他州
* 威斯康辛州
* 密芝根州
* 阿肯色州
* 印地安那州霍華德郡
* 馬利蘭州霍華德郡
等等
薄扶林村

**薄扶林村**係香港市區一村，響香港島薄扶林，置富花園側邊，由大清康熙年間三藩之亂嘅難民起嘅，到而家重有人住。
惠亮

**惠亮**（）係公元6世紀嘅新羅僧侶。

渠出身高句麗，喺嗰度開堂講經。有次後生時嘅新羅貴族居柒夫潛入高句麗國境，咁啱惠亮講經就去聽講。惠亮晚黑叫居柒夫秘密見面，講明知道居柒夫唔係普通人，叫渠快尐返去新羅，費事被人認到。又話睇居柒夫嘅面相，將來實係做將軍，第時如果呢度打仗，請渠放過自己。

後來居柒夫喺551年（建元十六年）帶兵入侵高句麗嗰時，為咗報答舊時惠亮嘅恩惠，邀請渠一齊返去新羅。惠亮覺得高句麗國政混亂，所以應承咗。之後惠亮得到真興王任命做僧統，設立百高座講會同八關會。

## 參攷
小暑

**小暑**係廿四節氣中嘅第十一個，響陽曆7月6號或者7月7號，亦即係太陽響黃經105°嗰日。

## 參考資料
*《七十二候考》，清·曹仁虎著
*《月令七十二候集解》，元·吳澄著
大暑

**大暑**係廿四節氣中嘅第十二個，響陽曆7月22號或者7月23號，亦即係太陽響黃經120°嗰日。呢日係成年最熱嗰日，啲人習慣會喺嗰日飲冬瓜水消暑。

## 參攷
*《七十二候考》，清·曹仁虎著
*《月令七十二候集解》，元·吳澄著
立秋

**立秋**係廿四節氣中嘅第十三個，響陽曆8月7號或者8月8號，亦即係太陽響黃經135°嗰日。呢日代表住秋天開始。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
處暑

**處暑**係廿四節氣中嘅第十四個，響陽曆8月22號或者8月23號，亦即係太陽響黃經150°嗰日。呢日代表住打後嘅日子唔會再熱。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著

分類:節氣
跆拳道

**跆拳道**（韓文：태권도）係一種源自韓國嘅武術，2000年成為奧運會比賽項目。跆拳道係以腳法為主，結合拳法、步法同防守技術，強調速度、力量同靈活性。呢項運動唔單止係一種武術，仲係一種體育、文化同精神修養嘅結合。

## 名稱由來
「跆拳道」呢個名係由三部分組成：
***跆**（태，tae）：代表用腳踢嘅技術。
***拳**（권，kwon）：代表用拳頭攻擊同防守嘅技術。
***道**（도，do）：代表精神修養、哲學同生活態度。

## 歷史
跆拳道嘅起源可以追溯到韓國古代嘅三國時代，當時有類似跆拳道嘅武術，例如「跆跟」（태견）。現代跆拳道喺20世紀50年代正式由韓國軍隊發展出嚟，後來成為韓國嘅國技，並喺全球普及。1960年代開始，跆拳道逐漸傳播到世界各地，1973年成立咗世界跆拳道聯盟（World Taekwondo, WT），統一咗比賽規則。

## 技術特色
跆拳道最突顯嘅特色就係腳法為主，尤其係高踢動作同轉身踢。以下係幾種常見嘅技術：
***前踢**（앞차기）：用前腳踢出去。
***側踢**（옆차기）：用腳側踢向目標。
***後踢**（뒤차기）：轉身用後腳踢。
***雙飛踢**（뛰어차기）：跳起用雙腳進行攻擊。

拳法例如直拳、勾拳亦係跆拳道內嘅一部分，但相對冇腳法咁多樣化。

## 指令

當學員喺訓練或進行色帶考試時，會聽到一啲韓語嘅指令，而學員通常都知道代表意思，見下表：

## 比賽規則
跆拳道比賽分為兩大類：
#**品勢**（Poomsae）：係按套路表演指定嘅動作，用嚟展示技術同控制力。
#**對打**（Kyorugi）：兩個選手對戰，通過擊中對方身體或頭部得分。比賽時，選手會穿著護具確保安全。

## 精神同價值
跆拳道除咗係一種武術，仲注重培養精神修養，講求：
***禮儀**（예의，Yeui）：尊重師父、對手同家長。
***忍耐**（인내，Innae）：面對困難時要堅持。
***克己**（극기，Geukgi）：控制自己情緒同衝動。
***不屈**（불굴，Bulgu）：永不放棄嘅精神。

## 全球發展
跆拳道而家喺全球超過200個國家流行，2000年成為奧運會嘅正式比賽項目。唔同地區都有自己嘅跆拳道協會，推廣呢項運動俾唔同年齡層嘅人。

## 出面網頁
*中國香港跆拳道協會
*國際跆拳道聯盟 ITF - International Taekwon-Do Federnation
羅經

**羅經**（經讀耕；），又叫**指南針**、**羅盤**、**羅庚**，亦有地方叫**指北針**，係搵方向嘅架生，通常配地圖一齊用。最初指南針用磁石做，借地磁辨向。家陣有電子指南針，借助人造衞星訊號修正磁偏。羅經指最早響中國出現，研究中國工藝嘅李約瑟，視佢爲中國四大發明之一。

依賴羅經嘅行業，如風水同行船，會叫羅經。一啲少用羅經嘅人，因敎科書緣故，會叫佢指南針。

羅經南北向，南北無分上下。唐人通常以南爲準，叫指南、司南。近代泰西各國，則以北爲準，指針上，北紅南白。

## 歷史
未有羅經之前，人要辨方位，會靠日月星辰，斗轉星移判別。但呢個要靠長時觀察，先可以用。由於地磁南北，同地球南北，大致相同，羅經可以隨時隨地咁用。

傳說中國三皇五帝，黃帝有指南車，由迷霧中辨得方向，打敗敵人。不過可能係僞托都唔定，已不可考。後世人亦曾造指南車，唔係靠地磁，而係以機械原理，保持指向不變。

漢時製得司南。好似隻鐵羹放喺鐵板上。

真正用於戰事行船，已係大宋之時。

## 方位
方位歸納方向。自宋以來，羅經係用廿四方位。而西洋就以十六或卅二方位。不過家下多數用度數，以求準確。

## 種
唔同用途，有唔同羅經。有啲專爲行船用，行啲方便行山用，有啲爲行軍用。有啲純粹靠地磁，故此內含磁鐵，帶動指向。而電子羅經用電磁感應，以及通訊訊號，以電子畫面顯示。

### 風水

風水羅經，通常方形，中爲指針，盤內刻有種種風水提示。傳聞遇到妖物，指針會亂轉。

### 行船

舊時中式羅經，都無人用。轉用西式羅經。行船用嘅羅經，顧及船會上下左右擺動，以及揸船會望前而行，刻度以打直表示。

### 電子

現代電子儀器發達，通訊器材及電腦微細，亦有人造衞星協助，連手提電話都可以收集訊號，計算方向，作羅經之用。
寒露

**寒露**係廿四節氣中嘅第十七個，響西曆10月8號或者10月9號，亦即係太陽響黃經195°嗰日。

曆法以立春為正月節氣，咁寒露就係九月節氣。咁當然黃曆未必咁啱九月。有啲算命方法就視為九月開始。

## 各年寒露
時刻以百刻制計算。

* 庚子年，八月廿二，寅初三刻。

## 參攷
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
2011/12年度香港甲組足球聯賽

**2011/12年度[[香港甲組足球聯賽]]**喺2011年9月開始，一共有10隊參賽。呢屆係歷嚟第100屆甲組聯賽，繼續由BMA冠名贊助，正式名係「**2011-2012年度BMA甲組足球聯賽**」。

呢屆話係香港聯賽架構改革之前最後一屆嘅甲組聯賽。原先計劃下屆甲組比賽由「香港超級足球聯賽」所取代，但搞搞吓又要遲多一年。

## 參賽球隊
*標準流浪
*公民
*港菁
*傑志
*深水埗
*南華
*日之泉JC晨曦
*天水圍飛馬
*屯門
*和富大埔

## 積分榜

最後更新：2012年5月20號

來源：香港足球總會 - 積分榜（甲組足球聯賽）

排名方法：1. 積分；2. 對賽成績；3. 對賽之得失球差；4. 對賽之得球；5. 總得失球差；6. 總得球

日之泉JC晨曦憑攞到2011/12年度香港高級組銀牌冠軍而攞到亞洲足協盃分組賽席位。
紙鷂

**紙鷂**（），又叫**風箏**，係種玩具，可以借助風力響天空飛。紙鷂係種比空氣重嘅，能夠借助風力喺空中漂浮嘅制品。晚唐，啲人喺紙鳶上加哨子，其鳴如箏似琴，故稱「風箏」或「風琴」。

## 起源同發展

紙鷂起源喺中國，中國紙鷂有悠久嘅歷史。最早嘅紙鷂並唔係用紙整，而係用木整嘅。傳説中第一個紙鷂係「魯班」製作，稱爲「木鳶」《渚宮舊事》記載魯班「嘗為木鳶，乘之以窺宋城」。而以《呂氏春秋·愛類》記載「公輸般為高雲梯，欲以攻宋。墨子聞之，自魯往，裂裳裹足，日夜不休，十日十夜而至於郢，見荊王曰：『臣北方之鄙人也，聞大王將攻宋，信有之乎？』」講明魯班當時造嘅係「高雲梯」而唔係木鳶。

《韓非子》記載中木鳶嘅發明人唔係魯班而係墨子墨翟。墨翟（公元前478-392年），係春秋戰國時嘅哲人，諸子百家中墨家嘅代表人物。《韓非子·外儲說》記載墨翟曾「費時三年，以木制木鳶，飛升天空」。墨子喺魯山（今山東濰坊境內），「為木鳶，三年而成，蜚一日而敗」。意思係話墨子曾就研究試製咗三年，用木板製成咗一隻木鳥，將佢放飛並令佢成功飛起，但只飛咗一日就壞咗。墨子製造嘅「木鳶」（或「木鷂」）就係世界上最早嘅紙鷂，距今已有二千四百幾年。另《康熙字典》中釋義嘅木鳶發明者亦係「墨翟」。而《墨子》中記載魯班發明嘅「木鵲」比墨子嘅「木鳶」更加精巧：「公輸子削竹木以為鵲，成而飛之，三日不下」。後東漢蔡倫發明造紙術之後，先開始出現紙做嘅紙鷂，叫做「紙鳶」。

據講漢朝大將韓信曾利用紙鷂進行測量。梁武帝時曾利用紙鷂傳信，但未成功。南北朝有人背住紙鷂喺高處跳下而無跌死。唐朝嘅張丕被圍困時曾利用紙鷂傳信求救兵，書有「三日不解，臨名士且為悅食」之言，取得咗成功。從唐朝開始，紙鷂逐漸變成玩具。到咗晚唐，紙鷂上已有用絲條或竹笛做成嘅響器，風吹聲鳴，因而有咗「風箏」嘅名。亦有人話「風箏」呢個名起源於五代，由李鄴用紙糊風箏，並喺佢上面裝竹笛開始。

清朝道光年間，郭麟吟清明嘅一首竹枝詞描繪道：「一百四日小寒食，冶遊爭上白浪河，紙鳶兒子鞦韆女，亂比新來春燕多。」鄭板橋有詩曰：「紙花如雪滿天飛，嬌女鞦韆打四圍，飛彩羅裙風擺動，好將蝴蝶斗春歸。」，紙鷂藝術亦達到鼎盛階段。

## 分類
中國傳統嘅紙鷂一般分為以下三大類：

**軟翅紙鷂**：主體骨架多數做成浮雕式，骨架有單層、雙層同多層，升力片（翼）由一條主翼條構成，翼嘅後半部係軟性嘅，無主條依附。

**硬翅紙鷂**：骨架由上下兩條竹條做成，兩側邊緣高，中間略凹，翅嘅端部向後傾，令風能喺兩翼嘅端部逸出。

**板子紙鷂**：即平面型紙鷂，升力片係主體，無凸出部分，紙鷂四邊有竹條文撐，係少年細路最鍾意嘅一種。

其他主要類型還包括**串子類**、**立體類**、**桶行形類**、**自由類**（佢特點係運用現代新技術同外國紙鷂之長）等。

## 產地
開封、北京、天津、濰坊、南通、陽江並稱中國六大傳統風箏產地，而全國最大嘅風箏製造地喺山東嘅濰坊，被稱為「世界風箏之都」。

## 整紙鷂嘅材料同方法
普通紙鷂嘅做法一般係採用竹子做骨架，紙做肉，其他復合材料包括絲絹、尼龍布、塑料膜或竹篾、紗紙條、馬拉紙等。

紙同絲絹係一般傳統紙鷂嘅製作材料，著色鮮艷亮麗，更能體現中國紙鷂嘅魅力；但係紙易爛，絲絹貴，而現代科學嘅產物——尼龍布同塑料膜，成為製造紙鷂嘅新材料。

竹子係製作紙鷂骨架嘅主要材料，可選取壁厚3-5厘米嘅竹子削成竹片，利用竹片嘅韌性做紙鷂嘅骨架。紙鷂嘅骨架可根據個人愛好來編制，如蜻蜓狀、蝴蝶狀等。

紙係蒙糊紙鷂嘅主要材料，以質薄纖維長而均勻，富有韌性，耐濕耐衝擊，色澤白而潔者為佳。將紙糊喺骨架上，再綁上線，紙鷂就做好咗。

做好之後亦可以喺做好嘅紙鷂上油上鍾意嘅顏色，鑲上花邊，或者綁上絲帶，掛上紙環。但唔可以影響紙鷂喺空中嘅飛翔，因為附件太多會令紙鷂嘅飛翔失衡。

## 意義同貢獻
從當今社會生活嘅角度來講，隨住人類社會文明同科技嘅進步，啲人為咗擺脫城市喧囂嘅環境，試圖尋找一種借助自然、文體結合並有益於身心健康嘅活動，而放紙鷂恰好滿足咗啲人嘅呢種需求。

而從世界嘅角度來分析，從公元13世紀意大利旅行家馬可孛羅將風箏傳入歐洲，始傳世界各地到至今，放紙鷂活動，喺某種程度上促進咗各國之間嘅文化交流，加強咗世界各國人民之間嘅友誼，喺發展經濟同旅遊事業中發揮住重要作用，可以講，**紙鷂嘅發明係具有重大意義嘅**。

## 參考
諺文

**諺文**（），又叫**韓字**（）或**朝鮮字**（），係一種源自韓國嘅文字，設計嚟寫韓國話嘅，由15世紀李氏朝鮮嘅世宗大王發明取代漢字。諺文係表音字母，由10個元音同14個輔音組合成一個字，但有好多同音同形嘅字有唔同意思。

## 字母同文字構成
### 字母

諺文最初整咗28個基礎字母，分別係下面：

但係隨著朝鮮語音韻結構嘅變化，有四個字母表示嘅音消失，所以今日用嘅基礎字母剩係有二十四個。依二十四個基礎字母相互組合就構成咗今日朝鮮文字母表嘅四十個字母。而剩低嘅字母要支援古朝鮮文字嘅作業系統先可以正確顯示。

紅色字母係**豎立類**，藍色字母係**躺臥類**，綠色字母係**<span style="color: green">複合類</span>**。母音字母所屬嘅類對組字嗰陣揀用邊個規則有好大嘅關聯。

### 寫
諺文寫嘅方式同漢字好似，除咗同之外，其他字母都同漢字嘅寫法寫。


File:ㄱ (giyeok) stroke order.png| ㄱ嘅寫法
File:ㄴ stroke order.png| ㄴ嘅寫法
File:ㄷ (digeut) stroke order.png| ㄷ嘅寫法
File:ㄹ (rieul) stroke order.png| ㄹ嘅寫法
File:ㅁ (mieum) stroke order.png| ㅁ嘅寫法
File:ㅂ (bieup) stroke order.png| ㅂ嘅寫法
File:ㅅ (siot) stroke order.png| ㅅ嘅寫法
File:ㅇ (ieung) stroke order.png| ㅇ嘅寫法
File:ㅈ (jieut) stroke order.png| ㅈ嘅寫法
File:ㅊ (chieut) stroke order.png| ㅊ嘅寫法
File:ㅋ (kieuk) stroke order.png| ㅋ嘅寫法
File:ㅌ (tieut) stroke order.png| ㅌ嘅寫法
File:ㅍ (pieup) stroke order.png| ㅍ嘅寫法
File:ㅎ (hieut) stroke order.png| ㅎ嘅寫法
File:ㅏ (a) stroke order.png| ㅏ嘅寫法
File:ㅐ (ae) stroke order.png| ㅐ嘅寫法
File:ㅓ (eo) stroke order.png| ㅓ嘅寫法
File:ㅔ (e) stroke order.png| ㅔ嘅寫法
File:ㅗ (o) stroke order-2.png| ㅗ嘅寫法
File:ㅜ (u) stroke order.png| ㅜ嘅寫法
File:一 (eu) stroke order.png| ㅡ嘅寫法
File:ㅣ (i) stroke order.png| ㅣ嘅寫法



### 組字規則
諺文組字嘅時候以音節爲單位，一個音節組成一個諺文，每個字嘅部件排列遵循「從左到右，自上而下」呢兩個基本規則。朝鮮語嘅音節由初聲輔音（聲母）、中聲母音（韻頭同韻腹）同埋終聲輔音（韻尾）三個部分組成。喺語言嘅實際應用中，有啲音節有齊晒三個部分；有啲音節只係得聲母同韻母，冇韻尾；而有啲音節冇聲母，但就有韻母同韻尾；有啲更甚至只有韻母。

* **聲母－韻母**嘅音節：根據母音字母所屬嘅種類不同，組字嘅規則分成三種

* **只有韻母**嘅音節：用唔出聲嘅輔音字母「」當音節嘅聲母部分。然後根據聲母－韻母嘅音節嘅組字規則組字

* **有韻尾**嘅音節：韻尾字母加喺「聲母韻母結合體」嘅正下方

### 音素

朝鮮語係音節語言，根據音節結構分，朝鮮語有十九個聲母（輔音）、二十一個韻母（母音）同二十七個韻尾。

* 「」係零聲母，唔發音。

朝鮮語嘅母音有長短之分，根據母音嘅長短會影響詞彙嘅含意，但係今日南韓後生所講嘅韓語已經唔分長短音，所以一般嘅朝鮮語教科書都唔教長短音。而北韓人（特別係播音員）講嘅朝鮮語重有依個音韻特徵。

### 音節
朝鮮語依家有11172個音節用得，實際上依啲音無全部用。




## 歷史

諺文係喺 1444 年左右由朝鮮世宗（ / ）發明嘅：一路以嚟，韓國嘅讀書人都係用漢字嚟寫嘢嘅，但漢字相當難學，好多漢字都係純表達意思，好多時都要死背每隻漢字嘅發音；除此之外，漢字亦被指唔係咁適合寫好似韓國話咁黏著嘅語言；呢種情況搞到韓國平民間嘅識字率一路都難以提升，而世宗見到噉嘅情況，就組織一批學者發明諺文—呢種文字係字母嚟嘅，每隻符號都直接噉表達元音或者輔音。

不過諺文一出，讀書人之間就出現大批反對聲音，覺得唔純用漢字就等如「變咗蠻夷」，好似係以下呢段韓國產嘅文言噉：

句嘢意思係話「九州之內雖然風土係各異，但從來未有因為方言而自己整出一種文字嘅。得好似蒙古、西夏、女真同日本等嘅蠻夷會搞自己嘅一套文字。」冇幾耐，啲讀書人就開始抵制諺文，期間甚至搞禁諺文，不過喺跟住嗰幾百年間，諺文一路都喺韓國嘅民間流傳，仲有啲民間作家用諺文嚟寫作品。

## 睇埋
*粵語諺文
*特徵文字
*人造文字
*書法字國語

## 引咗
巴古沙

**巴古沙**（**Alen Bajkuša**，）係波斯尼亞足球員，喺前南斯拉夫薩拉熱窩出世。

作為職業足球員，佢司職前鋒，喺南斯拉夫、馬來西亞、香港、法國、瑞士、波斯尼亞都踢過。而家已經退休。

類:波斯尼亞足球員
羅爾斯頓·占士

**羅爾斯頓·占士**（；；）係千里達多巴哥足球員，司職前鋒，喺香港嘅愉園踢過半季。

2002年12月，占士喺千里達嘅屋企入面同入屋行劫嘅持槍賊人糾纏，結果身中五槍當場死咗。

## 拎
* .. National Football Teams .. Player - Rolston James 
* 

類:千里達多巴哥人
類:足球員
基夫

**基夫**（**Keith "Kayamba" Gumbs**，）係聖基茨尼維斯退役足球員，司職前鋒。

## 榮譽
* 2002/03年度香港甲組足球聯賽神射手

## 拎

類:聖基茨尼維斯
加夫利

**加夫利**（**Peter Guthrie**，）係英倫足球員，喺紐卡素出世。

作為職業足球員，佢司職守門員，喺香港嘅星島、流浪、愉園都打過。2008年5月返到紐卡素揸巴士。

## 攷
米活

**米活**（**Michael Midwood**，）係英倫足球員，喺Huddersfield出世。佢司職前鋒，喺香港嘅愉園、快譯通都踢過。而家係Ealandians A.F.C.嘅教練。
湯美

**湯美**（**Tomy Adriano Giacomeli**，）係巴西足球員，司職前鋒，喺香港嘅西貢朋友、愉園都踢過。2000年重當選香港足球先生。而家係自由身。
1997/98年度香港總督盃

**1997/98年度香港足總盃**係第29屆，亦係最後一屆嘅香港總督盃。因為香港政府禁制煙草商以贊助比賽為名宣傳商品嘅法例會喺1999年7月生效。呢屆南華足球隊喺決賽以3-0打敗快譯通，攞到冠軍。
大衛占士

**大衛占士**（，）係英倫足球員，司職守門員，踢過屈福特、利物浦、阿士東維拉、韋斯咸、曼城、樸茨茅夫、布里斯托城、般尼茅夫、ÍBV Vestmannaeyjar同埋Kerala Blasters FC。

## 出面網頁
* 
* 
* 
*
佩迪里

**佩迪里**（**Rochi Melkiano Putiray**，）係印尼足球員，司職前鋒。佩迪里最為人熟識嘅係佢色彩鮮豔同埋不斷變化嘅髮型，因為咁佢畀人叫做「變色龍」。

## 職業生涯
佩迪里去過法國聯賽發展，但係因為唔適應天氣而返返印尼。1999年舉行嘅亞洲盃足球賽外圍賽，其中一場分組賽作客對戰香港，佩迪里表現非常好，所以吸引咗香港嘅快譯通邀請加盟，其後都效力過愉園、傑志同埋南華等球會。2004年佢幫傑志以2-1擊敗意大利甲組足球聯賽球隊AC米蘭，佢喺嗰場重射入咗兩球，其後就被急召返返印尼足球代表隊，出戰2004年亞洲盃足球決賽週。

## 出面網頁
史篤城

**史篤**（）係英倫城市，人口有239,700，面積92.74平方公里，行政總部喺Stoke-upon-Trent。呢度出嘅瓷器幾出名，號稱英國瓷都。
勒邦占士

**勒邦占士**（，）係美國職業籃球員，喺俄亥俄州出世，身高206厘米，體重113公斤，家下效力緊NBA嘅洛杉磯湖人，司職小前鋒/大前鋒，但係都可以做大前鋒同控球後衛。綽號「大帝」、「詹王」。

2009－2013年佢喺五年內贏得4次NBA最有價值球員。2012年占士攞咗第三個NBA最有價值球員後，亦喺同年得到生涯嘅第一座NBA總冠軍同NBA總決賽MVP兼奧運金牌，達成單季大滿貫，追平咗米高佐敦喺1992年所創嘅紀錄。2013年再度率領邁亞美熱火獲得NBA總冠軍完成二連霸，佢連續兩年包辦咗季後賽同埋總決賽MVP，亦係自標羅素同米高佐敦之後，NBA歷史第三人。

2014年，勒邦占士重返卡夫蘭騎士。同喺邁亞美熱火嗰時一樣，佢連續四季都帶領騎士打入總決賽，都係對金州勇士，2016年嗰次係喺總決賽落後1-3劣勢下反勝，係NBA史上第一次，佢亦當選總決賽MVP。

2018年，勒邦占士轉投洛杉磯湖人。2018-19球季佢因為受傷患困擾入唔到季後賽，2019-20球季就帶領湖人攞到總冠軍兼當選總決賽MVP，成為NBA史上第一個代表三支NBA球隊攞到總決賽MVP嘅球員。

## 高中生涯獲得嘅榮譽同成績
* 奈史密斯高中籃壇MVP：2003年
* 高中四年籃球生涯中總共得到2657分、892個籃板同523次助攻
* 連續三季獲得俄亥俄州「高中籃球先生」嘅榮譽（2000－01、2001－02、2002－03）
* 2000-01賽季成為史上第一位入選《今日美國》全美第一隊嘅高二生
* 連續三季入選《今日美國》全美第一隊（2000－01、2001－02、2002－03）
* 帶領聖文森-聖瑪麗高中籃球隊參加咗四個賽季嘅比賽，並奪得3次州冠軍（1999－00、2000－01、2002－03）
* 帶領聖文森-聖瑪麗高中籃球隊奪得全美冠軍（2002－03）
* 亦曾經參與美式足球運動，被選入全州第一隊，位置係外接員

## NBA生涯
### 2003-04年
勒邦占士喺2003年6月26號嘅NBA選秀會上以第一輪第一位俾卡夫蘭騎士選中，成為史上最年輕嘅選秀狀元（18歲178日）。

2003年10月29號，生涯嘅第一場比賽面對沙加緬度帝王，攞到25分、6籃板、9助攻同60%嘅投籃命中率（20射12中）。

2003年11月29號，面對孟非斯灰熊，攻入33分，成為NBA史上最年輕單場攞到30分嘅球員（18歲334日）。

2004年3月27號，對戰新澤西籃網，攞到41分，成為NBA史上最年輕單場攞到40分嘅球員（19歲88日）。

勒邦占士喺新秀賽季場均20.9分、5.5籃板、5.9助攻，係繼前辛辛那提皇家隊後衛奧斯卡·羅伯森同前芝加哥公牛隊後衛米高佐敦後，NBA史上第三位喺新秀球季就可以得到平均「20分、5籃板、5助攻」嘅球員。

呢個賽季騎士嘅成績係35勝47負，比起上季多贏咗18場比賽，但未能晉級季後賽。

### 2004-05年
2005年1月19號，對決波特蘭拓荒者，全場攻下27分、11籃板、10助攻，完成個人職業生涯嘅第一次「大三元」。

2005年2月20號，生涯首次入選為NBA明星賽東岸正選球員，交出13分、8籃板、6助攻，最後東岸明星隊以125-115擊敗西岸明星隊。

2005年3月20號，對多倫多速龍，攻下個人生涯單場最高嘅56分，成為NBA史上最年輕單場攞到50分嘅球員（20歲80日），紀錄喺2009年11月14嘅俾布蘭登·詹寧斯嘅20歲52日所改寫。

呢個賽季騎士最終取得42勝40負，雖然同東岸第八嘅新澤西籃網戰績相同，但騎士喺常規賽對籃網嘅成績係1勝3負，而未能晉級季後賽。

### 2005-06年
2006年2月19號，勒邦占士再次入選明星賽東岸正選，交出29分、6籃板、2助攻嘅表現，協助東岸明星隊以122-120擊敗西岸明星隊，賽後占士獲選為明星賽MVP，以21歲51日成為史上最年輕嘅明星賽最有價值球員。

2006年3月22號至4月8號，占士連續九場比賽得分喺35分以上，自1970年代起，只有米高佐敦同埋高比拜仁做得到。
占士喺本賽季平均攞到31.4分、7.0籃板、6.6助攻，成為NBA史上最年輕單季平均攞超過30分嘅球員（21歲107日）。同時，佢亦係史上第四位單季平均有30分、7籃板同埋6助攻以上嘅球員。

騎士呢季戰績50勝32負，以東岸第四種子晉級季後賽，亦係1998年以來首次晉級，首輪遇到華盛頓巫師。

2006年4月22號，占士喺生涯嘅第一場季後賽攞到32分、11籃板、11助攻嘅「大三元」，騎士亦以97-86擊敗對手，佢係繼莊尼·麥卡錫同魔術莊遜後，第三位喺生涯首場季後賽取得大三元嘅球員，最終騎士六場比賽將巫師淘汰。不過喺第二輪，騎士就俾底特律活塞淘汰出局。占士喺季後賽平均攞到30.8分、8.1籃板、5.8助攻。

### 2006-07年
2007年2月18日，勒邦占士連續第三年獲選為明星賽東岸正選前鋒，佢攞到28分、6個籃板同6次助攻，但最後東岸以132比153不敵西岸。

呢個賽季騎士以50勝32負嘅成績成為東岸第二種子晉級季後賽。首圈遇到嘅對手同上年一樣係華盛頓巫師，最終騎士直落四場贏咗。

第二圈遇到嘅對手係新澤西籃網，騎士隊第六場作客以88比72贏咗對手，總比數4-2淘汰新澤西籃網，亦係騎士自1992年以後首次晉級東岸決賽。

東岸決賽佢哋要面對底特律活塞，活塞已連續第四年至少打入東岸決賽，並曾經喺2004年攞過總冠軍。

騎士頭兩場作客都輸76比79，之後連贏四場晉級總決賽。勒邦占士喺第五場比賽表現出色，個人攞到48分、9籃板、7助攻，重包辦咗球隊最後30分中嘅29分，兩次加時之後以109比107擊敗咗活塞，再喺第六戰以98比82勝出，騎士得到隊史上嘅第一個東岸冠軍。

騎士嘅總決賽對手係聖安東尼奧馬刺，最後騎士直落四場輸咗。第一次打NBA總決賽嘅勒邦占士遭到馬刺嚴防，表現唔多理想，平均得到22.0分、7.0籃板、6.8助攻，同前三輪平均25.8分、8.3籃板、8.3助攻嘅表現有段落差。整個季後賽嘅平均係25.1分、8.1籃板、8.0助攻。勒邦占士亦成為第一位騎士嘅非後衛球員可以連續8場比賽單場至少有7次助攻。

## 屋企
* 老婆係高中校友 Savannah Brinson (1986年—）
* 大仔 LeBron James Jr.(‘Browny’ James)，2004年10月6號出世
* 細仔 Bryce Maximus James，2007年6月14號出世
* 女 Zhuri James，2014年10月22號出世

## 拎
* 
* 球員名單
占士

**占士**（）係一個好普遍嘅英文名：

## 君主
* 占士一世 (蘇格蘭)
* 占士二世 (蘇格蘭)
* 占士三世
* 占士四世
* 占士五世
* 占士六世同一世
* 占士二世 (英倫)，亦係蘇格蘭王占士七世

## 人名（姓）
* 勒邦占士，美國籃球員
* 大衛占士，英倫足球員
* 羅爾斯頓·占士，千里達足球員
* 占士賀拿：美國作曲家。
* 占士門羅：美國第五任總統。
* 占士麥迪遜：美國第四任總統兼美國憲法之父。

## 人名（名）
*占士曲，英國航海兼探險家
*瓦特，蘇格蘭工程師兼發明家
*伯麥，英國軍官
*伊利近，英國官員
*占士麥士維，英國物理學家
*占斯惠斯勒，美國印象派畫家
*占士史超活，美國電影演員
*許舒，香港退休公務員
*占士甸，美國演員
*黃霑，香港填詞人、廣告人、作家同埋傳媒創作人
*田北俊，自由黨 (香港)前主席
*涂謹申，香港律師、香港立法會議員
*The Rev，美國鼓手、和音
*占士金馬倫，加拿大電影人
*占士根，美國電影導演
香港地球之友

**香港地球之友**（Friends of the Earth (HK)）係1983年成立嘅慈善團體，係香港主要嘅環境保護團體之一。宗旨係透過推動政府、企業同公眾，一齊建立可持續發展嘅環保政策、營商方式同埋生活形態，以保護香港同埋鄰近地區嘅環境作為目標。香港地球之友會自負盈虧，冇政府資助，要透過企業機構同埋善長仁翁捐助、團體以及個別義工嘅親身參與同支持。

## 出面網頁
*香港地球之友
地下莖

**地下莖**（廣州地區讀；香港地區讀）指嘅係好似蘿蔔咁喺地下埋住嘅莖。可以分做四類，根莖、塊莖、球莖同鱗莖。

簡單而言，根莖長而有節，如竹、蓮。塊莖一嚿嚿，如番薯。球莖圓而見到表面一節節，如馬蹄。鱗莖可以剝開一片，如洋蔥。

類:根
493年

## 其他紀年

*中國
**齊：永明十一年
**魏：太和十七年
*中國週邊
**柔然：太安二年
*日本
**仁賢天皇六年
**皇紀：1153年

## 大件事
*北魏從平城遷都到洛陽。

## 響呢年出世嘅人

## 響呢年死嘅人

## 節慶、風俗習慣
476年

## 大件事
*9月4號：西羅馬帝國皇帝羅慕路斯奧古斯都被廢，歐洲進入中世紀時代。

## 響呢年出世嘅人

## 響呢年死嘅人
*7月20號：北魏獻文帝拓跋弘

## 節慶、風俗習慣
468年

## 大件事
*三月，妖賊劉思道攻打廣州，被龍驤將軍陳伯紹討平。又有李長仁佔據交州，都被陳伯紹平定。

## 響呢年出世嘅人

## 響呢年死嘅人

## 節慶、風俗習慣
453年

## 大件事
*劉邵殺宋文帝即位，同黨嘅蕭簡喺七月佔據廣州。九月，南海太守鄧琬同始興太守沈法系討平蕭簡。

## 響呢年出世嘅人

## 響呢年死嘅人
*劉義隆，南朝宋文帝

## 節慶、風俗習慣
420年

## 大件事
* 舊曆六月，劉裕登基做皇帝，建立劉宋，東晉滅亡。

## 響呢年出世嘅人

## 響呢年死嘅人

## 參考
417年

## 大件事
* 七月，南海妖賊徐道期攻廣州，被始興相劉謙之討平。
* 舊曆八月，後秦君主姚泓向晉軍投降，後秦滅亡。

## 響呢年出世嘅人

## 響呢年死嘅人
* 姚泓，後秦末代君主。

## 參考
411年

## 大件事
* 交州刺史杜慧度誅殺海賊盧循。

## 響呢年出世嘅人

## 響呢年死嘅人
* 海賊盧循
## 節慶、風俗習慣
孫明揚

**孫明揚**（**Michael Suen Ming Yeung**，），人稱**孫公**，係前香港政府官員，教育局前局長，2011年9月28號到9月30號兼任署理政務司司長。

## 健康狀況
### 腎衰竭
2011年4月中下旬，孫明揚（孫公）公開證實有腎衰竭，要喺屋企做腹膜透析（洗肚）。

### 退伍軍人症
2011年12月16號，孫明揚發燒去到兩日後（12月18號）入住瑪麗醫院，其後證實染上退伍軍人症，到咗12月19號果日入住深切治療部觀察，接受抗生素等治療。原因可能早前東莞旅遊，住宿酒店染病，點知後來又喺佢辦公室搵到退伍軍人細菌。平安夜佢短暫出院慶祝聖誕節，之後再入院繼續留醫，12月29號先至正式出院，佢話會到下年放完醫生畀嘅病假之後就返返工繼續剩低嘅任期。到2012年1月3號本來應該返工，又延長咗病假。

### 與世長辭
2024年10月22號，孫明揚响寓所與世長辭，享年80歲。

## 個人榮譽
* 金紫荊星章（1999年）
* 香港公開大學榮譽教育博士（2016年）
* 恒生管理學院榮譽院士（2017年）

## 攷

## 出面網頁
* 

類:香港恒生大學榮譽院士
曾德成

**曾德成**（，**Tsang Tak-Shing**，）佢係農曆己丑年四月十三號出世，曾做過嘅香港政府民政事務局前局長、前任港區人大代表，亦係前香港立法會主席曾鈺成嘅細佬。

## 公職
* 港島聯永遠榮譽會長/第7屆委員會名譽顧問
* 香港青年會會長

## 選舉經歷
喺2021年9月，佢成為香港特别行政區選舉委員會基層社團委員。

## 參考
李少光

**李少光**（**Ambrose Lee Siu-kwong**，），人稱「光哥」，係香港政府前保安局局長、第12屆港區人大代表。

## 公職
*香港再出發大聯盟發起人
*香港中華文化總會名譽會長
## 屋企人
* 李霖恩

## 參考

## 出面網頁
* 全国人民代表大会 

類:前港區人大代表
周一嶽

**周一嶽**（**Dr. York Chow Yat-ngok**，）係骨科醫生、香港政府食物及衞生局前局長，在任時有個花名叫「每周一鑊」。

## 個人榮譽
### 勳銜
* MBE（1995年）
* 銀紫荊星章（2001年）
* 太平紳士（2004年）
* 金紫荊星章（2009年）

### 榮譽院士／博士
* 香港理工大學大學院士（2004年）
* 香港理工大學榮譽社會科學博士（2006年）
* 香港大學名譽大學院士（2012年）
* 香港公開大學榮譽社會科學博士（2014年）

## 攷

## 出面網頁
* 周一嶽局長 - 歡樂滿東華2011 - YouTube

類:香港大學名譽大學院士
類:香港理工大學榮譽博士
類:香港理工大學大學院士
一嶽
張建宗

**張建宗**（，**Matthew Cheung**，），係香港政府前官員同公務員，效力近50年，曾經擔任勞工及福利局局長10年同政務司司長4年幾。

## 簡歷
張建宗祖籍廣東惠州，喺1972年7月加入政府新聞主任職系，1979年9月轉職政務職系。佢喺多個政府部門做過嘢，包括前財政科、前民政署、前政務總署、前總督府、前工業署、前貿易署、前財政司辦公室、司法機構同埋中央政策組。

張建宗做過嘅重要職位包括：

* 副教育統籌司（香港主權移交後改稱教育統籌局副局長）：1996年3月至1999年1月
* 勞工處處長：1999年1月至2000年6月
* 教育署署長：2000年6月至2002年6月
* 經濟發展及勞工局常任秘書長（勞工）（後兼任勞工處處長）：2002年7月至2007年3月

張建宗喺2007年3月到咗退休年齡，工會中人希望佢留任發展及勞工局常任秘書長（勞工），而香港工會聯合會立法會議員陳婉嫻更喺答問大會質詢曾蔭權，希望令張建宗留任，不過張建宗都係如期退休。但喺2007年6月，佢就出現喺候任勞工及福利局局長名單入面。

喺張建宗做咗勞工及福利局局長差唔多十年之後，2017年1月16號獲時任行政長官梁振英任命做政務司司長，接替辭職參選行政長官嘅林鄭月娥。張建宗發表就任聲明。林鄭月娥當選後，張建宗繼續留任林鄭月娥政府嘅政務司司長。

2021年6月23號，國務院根據行政長官林鄭月娥嘅提名同建議免去司長職務，同月25號公佈同生效，由保安局原局長李家超接任。張建宗發表離任聲明。佢卸任之後，喺香港大學社會科學學院做客席教授。

## 個人榮譽
* 官守太平紳士（1994年3月23號至？）
* 金紫荊星章（2007年）
* 大紫荊勳章（2017年）
* 非官守太平紳士（2021年9月10號至今）

## 爭議言論
*2019年10月17號，張建宗回應七二一元朗襲擊指大家要向前走，希望唔好再糾纏喺721事件，盡早回復平靜，隨即受到警隊批評。有部份差人（散仔會）發表聯署話張建宗唔代表佢。

*2020年7月尾，當政府勒令全港食肆禁止堂食7日，畀記者問到禁堂食後，戶外工作人士點樣食飯時，佢以「如果你有寫字樓嘅，寫字樓食吖，依家好多同事都係買飯盒返寫字樓食飯；你話郊野公園得唔得呢？嗰啲我哋無限制佢。」同時亦呼籲市民避免造成環境污染。民主黨胡志偉響應呼籲，到飛鵝山用膳。佢批評張建宗嘅建議離地。另外，亦有市民認為港府無考慮到戶外工作人士嘅感受。

## 參考

## 出面網頁

類:前香港政府官員
陳家強

**陳家強**教授（，**Ceajar "KC" Chan Ka-keung**，），香港親中陣營政治人、商界人士，香港政府財經事務及庫務局前局長，而家响香港科技大學兼任教授、匯立銀行董事局主席。

## 屋企
* 喺彩虹邨大，係屋企大仔
* 阿爸做過的士司機
* 細佬陳家樂，係香港科技大學財務學系阿頭
* 老婆胡翠萍Eva喺美資投資銀行摩根士丹利出任要職，佢哋有兩個仔

## 個人榮譽
* 太平紳士（2003年）
* 銀紫荊星章（2007年）
* 金紫荊星章（2012年）
* 香港科技大學工商管理學榮譽博士（2020年）

## 選舉經歷
喺2021年9月，佢當選成為香港特别行政區選舉委員會金融界界別委員。之後佢喺李家超無提政綱嘅情況下，有份提名李家超參與2022年香港行政長官選舉。

## 碎料
*「陳家強」呢個名喺香港係好常見，香港記者協會試過喺政府收緊《公司條例》嗰陣舉例，發現公司註冊紀錄入面有26個同名同姓嘅陳家強。
*細佬陳家樂個名一樣好常見，除咗佢自己之外，起碼重有藝人陳家樂同房協主席陳家樂。

## 攷

## 出面網頁
* 政府公布主要官員名單，2007-06-23
* 陳家強捲利益衝突，東方日報，2008-11-13
邱騰華

**邱騰華**（，**Edward Yau Tang-wah**，）係香港政府前官員同公務員，做過商務及經濟發展局局長、香港行政長官辦公室主任、環境局局長。

邱騰華喺1981年8月加入政府政務職系，曾經喺多個政府部門做嘢，包括保安科、政務總署、衞生福利科、運輸科、懲教署、庫務科、貿易署（後改稱工業貿易署）、華盛頓香港經濟貿易辦事處同埋教育統籌局（後改稱教育局）。

## 學歷
*寧波公學
*保良局第一張永慶中學（同現任環境局局長黃錦星一齊讀預科，不過同校唔同班）
*香港大學
*牛津大學
*哈佛大學

## 個人榮譽
* 太平紳士（2000年）
* 金紫荊星章（2011年）

## 攷

類:前香港政府官員
類:前香港公務員
鄭汝樺

**鄭汝樺**（Eva Cheng Yuk Wah，）係香港政府運輸及房屋局前局長。

## 出面網頁
* 鄭汝樺 | Facebook
* 政府公布主要官員名單，2007-06-23
瀑布灣

**瀑布灣**（），係香港海灣，響香港島南區西南，華富邨隔籬，曾經有個大瀑布，起咗薄扶林水塘後就變細咗好多。曾經係香港八景之一。

## 史
大清嘉慶初年《》有「」，其中「鼇洋飛瀑」就好有可能係指瀑布灣嘅瀑布，嗰陣到廣州經商嘅歐洲船好多都會去呢度攞水飲。英國佔領香港島後，截咗瀑布源頭起薄扶林水塘，個瀑布就咁收皮。

香港保衛戰前，英軍響瀑布灣起碉堡，但最後用唔著。1970年代隔籬華富邨入伙後，好多細路鍾意去呢度玩，但有細路浸死咗，所以當局封咗條路唔畀人入。瀑布灣北面舊時有哥爾夫球場，但開條路去數碼港時剷咗。
英特爾

**英特爾**（**Intel**，，）係世上最大嘅半導體公司之一，亦係第一間推出x86嘅公司，總部響美國加州聖卡拉拉。由羅伯特·諾伊斯、高登·摩爾、安迪·葛洛夫，以「**集成電子**」（）之名喺1968年7月18號共同創辦公司，將高階晶片設計能力同埋領導業界嘅製造能力結合起嚟。英特爾亦有開發主機板晶片組、網絡介面卡、快閃記憶體、繪圖晶片、嵌入式處理器，對通訊同埋運算相關的產品等。「」嘅廣告標語同奔騰系列處理器喺1990年代間非常成功咁打響咗英特爾嘅名堂。

英特爾早期開發SRAM同DRAM嘅記憶體晶片，喺1990年代之前呢啲記憶體晶片係英特爾嘅主要業務。喺1990年代，英特爾做咗相當大嘅投資喺新嘅微處理器設計上同培養快速崛起嘅PC工業。喺呢段期間英特爾成為PC微處理器嘅供應領導者，而且市場定位有相當大嘅攻勢同有時令人爭議嘅行銷策略，就好似微軟一樣支配住PC工業嘅發展方向。而發表嘅2007年喺世界上最強大嘅品牌排名顯示出英特爾嘅品牌價值由第15名跌咗10名到第25名。而主要競爭對手有AMD、輝達、Samsung同台積電。

英特爾喺2010年代後期面對來自AMD日益增加嘅競爭，導致佢喺個人電腦市場嘅主導地位同市場份額都大幅下跌。不過Intel喺2023年。依然擁有68.4%x86架構CPU嘅市場份額，喺市場上嘅領先地位依然遙遙領先。

## 處理器產品

### 嵌入式
* 80186

### 桌上型
* 8086
* 8088
* 80286
* 80386
* 80486
* 奔騰（Pentium）
* 奔騰Pro（Pentium Pro）
* 奔騰MMX（Pentium MMX）
* 奔騰II（Pentium II）
* 賽揚（Celeron）
* 奔騰III（Pentium III）
* 奔騰4（Pentium 4）
* 奔騰D（Pentium D）
* 賽揚D（Celeron D）
* 酷睿2（Core 2）
* 奔騰雙核（Pentium Dual-Core）
* 賽揚雙核（Celeron Dual-Core）
* 酷睿i3（Core i3）
* 酷睿i5（Core i5）
* 酷睿i7（Core i7）
* 酷睿i9（Core i9）

### 筆記型
* 奔騰（Pentium）
* 奔騰II（Pentium II）
* 奔騰III Mobile（Pentium III Mobile）
* 奔騰4 Mobile（Pentium 4 Mobile）
* 奔騰M（Pentium M）
* 賽揚M（Celeron M）
* 酷睿（Core）
* 酷睿2（Core 2）
* 凌動（Atom）
* 酷睿i3（Core i3）
* 酷睿i5（Core i5）
* 酷睿i7（Core i7）
* 酷睿i9（Core i9）

### 伺服器
* 奔騰II至強（Pentium II Xeon）
* 奔騰III至強（Pentium III Xeon）
* 至強（Xeon）
* 安騰（Itanium）
* 安騰2（Itanium 2）

## 參考
聯想集團

**聯想集團有限公司**（**Lenovo**，，）係一間中國嘅電腦公司，喺1984年由中國科學院創辦，到2005年買起咗IBM嘅個人電腦業務，做咗全球第三大嘅個人電腦廠商。

## 拎
* Lenovo

類:中國公司
類:電腦硬件公司
類:手提電話公司
類:前恒生指數成份股
華潤西安

**華潤西安醫藥有限公司**係華潤集團旗下、北京醫藥股份有限公司（北藥股份）附屬公司，2003年起廠同成立，舊嗰陣時叫**西安雙鶴西北分公司**，同埋**西安新西北雙鶴醫藥有限責任公司**。2008年被北藥股份收購。

華潤西安主要銷售同生產藥物產品，而家總經理係徐浩。

## 出面網頁
*華潤西安醫藥有限公司
漢威資本

**漢威資本管理有限公司**（簡稱**漢威資本**）係華潤集團旗下公司，總部喺香港灣仔，係喺2006年開始，提供專注投資大中華地區嘅房地產專項投資。

佢主要業務集資、項目、物業、資產管理同退出服務。而舊時投資貴陽、蘇州、香港、北京、重慶物業投資，但由於進行架構重組，而家只有北京同重慶地區物業投資。而家主席宋林，同總經理任榮。

## 出面網頁
* 漢威資本管理有限公司   

類:華潤
本溪三藥

**遼寧本溪三藥有限公司**，又叫**本溪三藥**，係華潤集團旗下、北京醫藥股份有限公司附屬公司，1980年起廠同成立，舊嗰陣時叫**本溪第三製藥廠**。2008年被北藥股份收購。

佢主要銷售同生產中成藥產品。而家總經理係何曉霞。

## 出面網頁
*遼寧本溪三藥有限公司
迪亞比

**迪亞比**（**ذياب عوانة‎**，）係阿拉伯聯合酋長國足球員，以喺2011年7月同黎巴嫩足球代表隊嘅國際友誼賽入面用後射入12碼而出名。

2011年9月喺阿布扎比撞車而死，享年21歲。

## 攷

## 出面網頁
亞里斯·馬利亞·皮利臘

**Aristides Maria Pereira**（）係維德角第一任總統，屬於非洲佛得角獨立黨（PAICV）。佢嘅總統任期係1975年至1991年。

## 出面網頁

類:維德角
2R

**2R**係香港2000年代嗰陣環球唱片旗下兩人女子組合，成員有黃婉君（Rosanne）同黃婉伶（Race）。喺2003年出道。2007年4月，2R決定個別發展。

黃婉君同黃婉伶係親姊妹，馬來西亞公民，喺星加坡大。

類:香港女子歌唱組合
合肥神鹿

**合肥神鹿雙鶴藥業有限責任公司**係中國一間主要銷售同生產中成藥產品嘅公司，1960年成立，當時係叫**合肥中藥廠**，2008年被華潤集團旗下嘅，北京醫藥股份有限公司收購。但到咗2011年9月30號，被華潤三九收購。

而家總經理係賈連岳先生。

## 參考

## 出面網頁
*合肥神鹿雙鶴藥業有限責任公司
豹尺蛾

**豹尺蛾**（***Dysphania militaris***）又叫**虎蛾**，係一種顏色相當獨特嘅飛蛾，因為對翼上面黃黑兩色嘅花紋同豹好似，故名。喺亞洲，經常可以響紅樹林一帶見到。

## 出面網頁
*The Moths of Borneo
*Images
希伯來文

**希伯來文**（；，國際音標：或者；），屬亞非語系閃語族，係古時猶太民族嘅話，亦都係猶太教嘅宗教語言同以色列嘅官方語言。

最早嘅古希伯來文書寫例子，可以追溯到公元前十世紀。 幾乎成部希伯來聖經都係用聖經希伯來文寫嘅，佢而家嘅大部分形式都係學者認為喺公元前六世紀左右，巴比倫之囚時期盛行嘅方言。因為噉嘅緣故，自古以來，猶太人就將希伯來文稱為 *[[Lashon Hakodesh]]*（，）。喺聖經入面，呢種語言唔係叫做「希伯來文」，而係叫做 *Yehudit*（）或者 *Səpaṯ Kəna'an*（）。 密西拿 Gittin 9:8 將呢種語言稱為 *Ivrit*，意思係希伯來文；然而，密西拿 Megillah 將呢種語言稱為 *Ashurit*，意思係亞述文，呢個名係嚟自 所用嘅字母 嘅名，同 *Ivrit*，意思係古希伯來字母形成對比。

喺公元 200 年到 400 年之間嘅某個時間，希伯來文唔再係一種常用嘅口語，因為佢喺唔成功嘅 巴爾·科赫巴起義 之後衰落咗，呢次起義係由猶太嘅猶太人對抗羅馬帝國而發動嘅。 亞拉姆語，同埋喺較小程度上，希臘文，已經被用作國際語言，尤其係喺社會精英同埋移民之間。 希伯來文喺中世紀時期仍然存在，作為猶太禮儀、拉比文學、猶太人內部商業，同埋猶太詩歌文學嘅語言。第一本有日期嘅希伯來文印刷書係由 Abraham Garton 喺 雷焦（卡拉布里亞，意大利）喺 1475 年出版嘅。

隨住 19 世紀猶太復國主義嘅興起，希伯來文經歷咗全面復興，成為一種口語同埋文學語言。埃利澤·本-耶胡達 領導咗創造現代版本嘅古代語言。現代希伯來文（*Ivrit*）成為巴勒斯坦嘅意什卜嘅主要語言，之後成為以色列國嘅官方語言。對全球使用情況嘅估計包括 1998 年嘅五百萬使用者， 同埋 2013 年超過九百萬人。 喺以色列之後，美國擁有最多嘅希伯來語人口，大約有 22 萬流利嘅使用者（睇以色列裔美國人同埋猶太裔美國人）。

現代希伯來文係以色列國嘅官方語言， 而復興前嘅希伯來文形式今日仍然俾世界各地嘅猶太同埋撒瑪利亞社群攞嚟祈禱或者學習；後者嘅群體用撒瑪利亞方言作為佢哋嘅禮儀語言。作為一種非第一語言，佢主要俾非以色列猶太人同埋以色列學生、考古學家同埋專門研究中東同埋佢嘅文明嘅語言學家，以及基督教神學院嘅神學家學習。

## 概要
希伯來文分古今兩種，古代住喺巴勒斯坦地區嘅希伯來人作爲母語用嘅語言叫**古典希伯來文**（亦即聖經希伯來文），而家以色列國講嘅叫**現代希伯來文**。現代希伯來文將希伯來文稱呼做，*Ivrít*；古代嘅聖經希伯來文叫做，*Leshon HaKodesh*，意思係「神聖嘅語言」。

## 文字
希伯來文係一種由右至左打橫寫嘅文字；有啲似以前嘅中文，但係如果同一篇嘢同時有右至左同左至右嘅文字（例如英文字母、阿拉伯數字等等）嘅時候，佢同阿拉伯文一樣，有一套規則規定點寫先啱。

### 字母

希伯來文有22個字母，其中5個字母喺字尾嘅時候會唔同寫法（如果個字得一個字母，個字母就唔算喺尾）。而今用緊嘅正楷寫法其實唔係古代用嗰套，而係由阿拉米文借來。

## 註

## 攷


類:聖經
類:閃語族
類:猶太教
印地文

**印地文**（；印地文：**हिन्दी** 或者 **हिंदी**），又叫**印度文**（），屬於印歐語系印度-伊朗語族印度-雅利安語支，係印度其中一種官方話（另一種係英文）。

統計話畀我哋知，有差唔多六成嘅印度人識講，或識寫印地文。印地文將名詞有分陰性同埋陽性，呢個文法嘅特點同好多歐洲話一樣。澳洲，紐西蘭，美國都有好多人講印地文。

## 攷
土耳其文

**土耳其文**（**Türkçe**），或者叫**土耳其話**，係阿爾泰語系突厥語族嘅話，主要喺土耳其用，而阿塞拜疆、塞浦路斯、希臘、北馬其頓、羅馬尼亞、烏茲別克同土庫曼斯坦都好多人用，而家大概有6500萬到7300萬人用。

向西面擴張嘅鄂圖曼帝國，都將鄂圖曼土耳其文嘅影響力帶到嗰度—鄂圖曼土耳其文係土耳其文嘅一種，喺鄂圖曼帝國時期係用嚟做行政同文學嘅語言。喺1928年，作為阿塔圖克改革嘅其中一項，喺土耳其共和國嘅早期，基於波斯-阿拉伯字母嘅鄂圖曼土耳其文字母畀基於拉丁字母嘅土耳其文字母取代咗。

土耳其文嘅一啲獨特特徵係元音和諧同埋大量嘅黏著。土耳其文嘅基本詞序係主語-賓語-動詞。土耳其文冇名詞類別或者語法性別。呢種語言使用敬語，而且有強烈嘅T–V區分，區分對受話人唔同程度嘅禮貌、社交距離、年齡、客氣或者熟悉程度。複數第二人稱代詞同動詞形式係用嚟表示對單個人嘅尊重。
## 分類

土耳其文係烏古斯語支嘅成員，突厥語語系嘅一部分。其他成員包括阿塞拜疆文（喺阿塞拜疆同伊朗西北部講）、加告茲文（加告茲）、卡什加語（伊朗南部）同土庫曼文（土庫曼）。

喺歷史上，突厥語語系畀人睇成係更大嘅阿爾泰語系嘅一個分支，包括日文、韓文、蒙古文同通古斯語，語言學家仲提出咗將其他唔同嘅語系納入其中。

自從1960年代以嚟，阿爾泰理論已經唔再受歡迎，而家大多數語言學家都認為突厥語同任何其他語系都冇關聯，雖然阿爾泰假說仍然得到一小部分語言學家嘅支持。 19世紀嘅烏拉爾-阿爾泰語系理論，將土耳其文同芬蘭文、匈牙利文同阿爾泰語語系歸為一類，但係鑑於阿爾泰語系嘅被否定，呢個理論畀認為更加唔合理。 呢個理論主要基於以下事實：呢啲語言都具有三個特徵：黏著、元音和諧同埋缺乏語法性別。
## 歷史

已知最早嘅古突厥文銘文係喺現代蒙古搵到嘅三塊紀念碑式嘅鄂爾渾銘文。呢啲銘文係為咗紀念王子闕特勤同埋佢嘅兄弟毗伽可汗皇帝而豎立嘅，可以追溯到第二突厥汗國（年代為公元682–744年）。 喺1889年至1893年間，俄羅斯考古學家喺鄂爾渾河谷周邊更廣闊嘅地區發現同埋挖掘咗呢啲紀念碑同埋相關嘅石板之後，確定咗銘文上嘅語言係古突厥文，用古突厥文字母書寫嘅，古突厥文字母亦都畀人叫做「突厥如尼文」或者「runiform」，因為佢同日耳曼語嘅如尼字母有表面上嘅相似之處。

隨著突厥擴張喺中古早期（大約公元6世紀至11世紀）嘅擴張，講突厥語嘅民族遍布中亞，覆蓋咗從西伯利亞一直延伸到歐洲同地中海嘅廣闊地理區域。烏古斯突厥人嘅塞爾柱人尤其將佢哋嘅語言烏古斯語（今日土耳其文嘅直系祖先）喺11世紀帶入安納托利亞。 同樣喺11世紀，突厥語早期語言學家，嚟自喀喇汗國嘅馬赫穆德·喀什噶里出版咗第一部綜合性突厥語詞典同埋突厥語使用者地理分佈地圖，即係《突厥語大詞典》（）。

### 鄂圖曼土耳其文

喺喀喇汗國同塞爾柱突厥人喺大約950年左右採用伊斯蘭教之後（佢哋兩個都畀認為係鄂圖曼人嘅民族同文化祖先），呢啲國家嘅行政語言吸收咗大量嚟自阿拉伯文同波斯文嘅借詞。鄂圖曼時期嘅土耳其文學，尤其係迪萬詩歌，受到波斯文嘅嚴重影響，包括採用咗詩歌格律同埋大量嘅外來詞。鄂圖曼帝國時期（大約公元1299–1922年）嘅文學同官方語言叫做鄂圖曼土耳其文，佢係土耳其文、波斯文同阿拉伯文嘅混合體，差異好大，而且當時嘅日常土耳其文使用者基本上聽唔明。日常土耳其文，又叫做 *kaba Türkçe* 或者「粗俗土耳其文」，係受教育程度較低嘅下層階級同埋農村社會成員講嘅，佢包含更高比例嘅本土詞彙，並且係現代土耳其文嘅基礎。

埃夫利亞·切萊比喺阿德亞曼同阿達納之間嘅地區旅行嗰陣，記錄咗「土庫曼語」，並將佢同自己嘅土耳其文進行咗比較：

### 語言改革同現代土耳其文

喺現代土耳其國建立同文字改革之後，土耳其語言協會（TDK）喺1932年喺穆斯塔法·凱末爾·阿塔圖克嘅贊助下成立，目的係對土耳其文進行研究。新成立嘅協會嘅任務之一係發起語言改革，用土耳其文嘅對應詞嚟取代阿拉伯文同波斯文來源嘅借詞。 透過禁止喺新聞界使用外來詞， 協會成功噉從語言入面移除咗數百個外來詞。雖然TDK引入語言嘅大多數詞語都係新近從突厥語詞根衍生出嚟嘅，但佢亦都選擇咗復活幾個世紀以來都冇用過嘅古土耳其文詞語。 喺1935年，TDK出版咗一本雙語嘅鄂圖曼-土耳其文/純土耳其文詞典，記錄咗語言改革嘅成果。

由於語言嘅突然變化，土耳其嘅年長者同年輕人開始喺詞彙上有所唔同。喺1940年代之前出世嘅世代傾向於使用較舊嘅阿拉伯文或者波斯文來源嘅詞語，而年輕世代就比較鍾意新嘅表達方式。尤其諷刺嘅係，[阿塔圖克本人喺1927年向新[土耳其國民大會|議會發表嘅長篇演講入面，使用咗當時喺政治家同埋受過教育嘅社會階層中常見嘅鄂圖曼土耳其文嘅正式風格，喺正式演講同文件嘅場合。喺語言改革之後，土耳其教育系統停止咗教授文學形式嘅鄂圖曼土耳其文，社會嘅講同寫能力逐漸萎縮到喺後嚟嘅日子，土耳其社會會覺得呢篇演講對聽眾嚟講好陌生，以至於佢需要三次「翻譯」成現代土耳其文：第一次喺1963年，第二次喺1986年，最近一次喺1995年。

喺過去幾十年入面，TDK繼續努力創造新嘅土耳其文詞語，以表達新嘅概念同技術，因為佢哋進入咗呢種語言，主要係嚟自英文。好多呢啲新詞，尤其係資訊科技術語，已經得到廣泛接受。然而，TDK有時會因為創造聽起來牽強同埋人為嘅詞語而受到批評。一啲早期嘅變化（例如用 **' 取代 **'，「政黨」）亦都未能獲得大眾嘅認同（**' 已經畀法文借詞 **' 取代咗）。一啲從古土耳其文恢復嘅詞語已經具有咗專門嘅含義；例如，**（原本意思係「書」）而家喺電腦科學入面用嚟表示「腳本」。

一啲現代土耳其文詞語同埋舊借詞嘅例子如下：

## 疏仕
蒙古話

**蒙古話**係蒙古嘅話，屬阿爾泰語系蒙古語族，有好多方言，主要分咗中部方言、西部方言（衛拉特文）、北部方言（布里亞特文）同埋東部方言（科爾沁-喀喇沁）。

## 分佈
滿清由東到西蠶食內蒙後，又由南到北蠶食咗整個蒙古本部，跟著就以大漠做界分出咗「外蒙古」與「內蒙古」，仲規定啲人唔可以越界放牧，呢個就係近現代前內外蒙形成嘅由來。

### 分支
現代蒙古話嘅方言土語，根據返研究係可以分成三大類，就係以內外蒙嘅分片做基礎：

# 內蒙古、外蒙古嘅本土類型方言土語。
# 青海、甘肅、新疆同蒙古國西部嘅西部類型（衛拉特類型）方言土語。
# 呼倫貝爾、蒙古國北部嘅北部類型（布里亞特類型）方言土語。

而由歷史度講，蒙古話下邊嘅方言土語可能仲多種類。現代散居各地嘅仲有唔少係保留咗古部落名，好似係乃蠻部、克烈部、札剌亦爾部、兀良哈部、郭爾羅斯部等等，啲住民有唔少人都係呢啲部落嘅後裔，而渠地原本語言嘅樣貌就經已好難辨認到。

## 通用嘅情況

### 中國大陸
內蒙古自治區建立後，近現代統計係有近八成人口唔係蒙古人。到1988年為止，據計有近八成嘅蒙古人係以蒙古話做母語，到2020年左近呢個比數就跌到大概六成倒。

## 教育推廣

### 中華人民共和國
中共建政前係撐內蒙等民族地區嘅自立，出於一路統戰嘅利益而催生咗建政後民族自治地方嘅雙語教育制度。1963年中共內蒙古自治區黨委、人民委員會喺蒙古王烏蘭夫嘅主持下，頒發咗《關於加強民族文教衛生工作的若干規定》，提出實施「民族語文、民族教育、民族文化、民族衛生工作」四位一體嘅措施體系。其中最重要嘅部分就係雙語教學制嘅構想──喺内蒙嘅自治區建立「漢語授課」（一般中小學）同「蒙語授課」（民族中小學）兩個獨立嘅學校系統，而且都可以一路由幼稚園讀到博士。

不過由1980到1995年間，內蒙古嘅民族學校小學少咗1,409間，中學就少咗142間；而用蒙古話教書嘅學生佔少數民族學生嘅比例，小學同中學分別跌到去23.7％同20.2％。而單喺1997年就有232間用蒙古話教書嘅學校俾人殺校或者轉做其他類型嘅學校，大部分轉咗用普通話嚟教書。

## 睇埋
* 蒙古話保育運動

## 攷
爭分奪秒

《**爭分奪秒**》（英文：**Split Second**）係香港電視廣播有限公司嘅時裝警匪電視劇，並得到泰國第三頻道彩色電視台協助。呢套劇有30集，主要演員方中信、蒙嘉慧、鄭嘉穎、譚耀文、魏駿傑、陳豪、姚嘉妮同郭耀明，監製羅永賢，劇情結構參考美國電視劇《24》，成個故仔發生響2004年4月1號到4月30號，一集一日，每集講24個鐘頭嘅事。

## 角色
### 主要角色
*方中信 飾演 馮志偉（老狗）
*譚耀文 飾演 楊啟東
*鄭嘉穎 飾演 黃家輝（Vincent）
*蒙嘉慧 飾演 彭　慧
*魏駿傑 飾演 侯文華
*陳　豪 飾演 陸耀國
*曹敏莉 飾演 鄧偉晴（Maggie）
*黎諾懿 飾演 區健風（Dick）

## 拎
* 爭分奪秒 - 主頁

	
## 前後節目
奧蘭

**奧蘭**可以係：
* 奧蘭 (阿爾及利亞)，阿爾及利亞嘅城
* 奧蘭省，阿爾及利亞嘅省
* 奧蘭群島，芬蘭群島
美屬薩摩亞

**美屬薩摩亞**，又叫**東薩摩亞**，係美國屬地，響南太平洋薩摩亞群島東面，首府帕果帕果。土地面積199平方公里，人口67,084（2001年）。佢西面係獨立國薩摩亞。

## 冷知識
* 美屬薩摩亞係美國最南嘅領土，亦係美國有人居住嘅領土之中唯一屬於南半球嘅
* 所有喺美屬薩摩亞出世嘅人都可以享有美國國民（national）待遇，但係就冇美國公民（citizen）資格，係家下唯一一個美國「國民但係唔係公民」嘅例子
* 美屬薩摩亞嘅所有產品可以名正言順咁標明「Made in USA」（美國製造）
* 美屬薩摩亞足球代表隊（英式足球）家下保持咗一個好唔好嘅紀錄：渠哋嚮2001年4月11號以0比31嘅懸殊賽果輸咗畀澳洲足球代表隊 

## 出面網頁

* 
*
阿布哈茲

**阿布哈茲**（；；；），別名阿柏克茲亞，原本係格魯吉亞嘅自治共和國，但係事實係處於獨立狀態，只不過大多數國家唔承認。肯認嘅國家目前只有俄羅斯、尼加拉瓜、委內瑞拉、瑙魯、南奧塞梯、德涅斯特河沿岸同納戈爾諾-卡拉巴赫。

阿布哈茲嘅首府係蘇呼米。
奧蘭群島

**奧蘭群島**（；；），簡稱**奧蘭**，係芬蘭嘅自治省，響波羅的海嘅波的尼亞灣，首府係瑪麗港。佢舊時係瑞典領土，所以居民多數講瑞典話。最大嗰個島叫奧蘭島。
安圭拉

**安圭拉**（）係英國海外領地，響加勒比群島北面，首府山谷市，通貨用東加勒比元。

## 出面網頁

* 
** 
* Anguilla Vacation & Travel Guide | Anguilla, BWI 
* Anguilla | island, West Indies | Britannica.com 
* 
* 
*
暴力團排除條例

**暴力團排除條例**，日文寫**暴力団排除条例**（ぼうりょくだんはいじょじょうれい），係日本對付黑社會條例，係各都府道縣自己立法。

日本各縣都有自己條例，打擊黑社會收入來源，防止人密切往來。條例阻人同黑社會有金錢往來，交際，交保護費等。交保護費都係犯法，會受到警告，亦會公諸於世，名譽受損，等於唔使打工做生意。

## 出面網頁
*東京都暴力団排除条例 - 東京都例規集
*「東京都暴力団排除条例」の制定について - 警視庁
*平成22年の暴力団情勢 - 警察庁
姜人傑

**姜人傑**（，），江蘇蘇州人。2001年做蘇州市副市長，因為挪用公款罪、受賄罪，喺2011年7月19號上晝畀人執行死刑。
狄仁傑

**狄仁傑**（字**懷英**，號**德英**，）係大唐武周時嘅出名宰相，剛正廉明，執法不阿，以身護法，甚至敢於犯顏直諫。

狄仁傑係大唐并州（家下山西太原）狄村人，喺一個官宦之家出世。

聖曆三年（700年），狄仁傑病死。贈文昌右丞，諡文惠。唐中宗繼位，追贈司空。唐睿宗又封佢做梁國公。

## 屋企
*高祖狄湛
*阿爺狄孝緒
*阿爸狄知遜

### 子孫
:狄光嗣，戶部郎中
::狄博通
:::狄玄範
:狄光遠，州司馬
:狄光昭，字子亮，職方員外郎，後改名狄景暉

## 文藝作品入面嘅狄仁傑

### 小說

* 中國清代小說《狄公案》
* 荷蘭現代小說 高羅佩《大唐狄公案》
* 中國現代小說 吳蔚《璇璣圖》
* 香港新派武俠小說梁羽生《女帝奇英傳》
* 香港現代小說 黃易盛唐三部曲第一部《日月當空》及第二部《龍戰在野》
* 中國起點中文網網絡小說 月關《醉枕江山》
* 中國現代小說 唐隱（安娜芳芳）《狄仁傑探案》（包括：併州迷霧、暗夜迷情、魅影危機、碧血黃沙、再見幽 蘭）
約翰斯卡利

**John Sculley**（）係個美國企業家。做過百事可樂公司主席同蘋果電腦（家下蘋果集團）行政總裁。
地鐵早八點

**地鐵早八點**（）係深圳第一份免費報紙，2011年2月開始由深圳報業集團發行，星期一至星期五上晝喺深圳地鐵派。

## 拎
* 地鐵早八點 

類:深圳報紙
都市日報

《**都市日報**》（**Metro**）係份跨國免費報紙，由瑞典傳媒公司創辦，總部響盧森堡。特色係佢嘅主要對象係地下鐵搭客。第一份報紙響1995年2月13號響瑞典首都斯德哥爾摩地下鐵派，第一份香港版就響2002年4月15號派。以2015年計，《都市日報》有13種文，響23個地區印67個版本。2006年重成為《健力士世界大全》認證嘅全世界最大報紙集團。

不過喺2007年，《都市日報》其實就開始走下坡，佢哋發現讀者開始流向其他媒介去睇新聞，廣告收入亦都開始急跌。

2019年8月，集團嘅第一份免費報紙──斯德哥爾摩《都市日報》宣佈停刊，佢本身喺嗰年3月已經冇再喺斯德哥爾摩地鐵度派，但係繼續有網上版本。

## 睇埋
* 都市日報 (香港版)

## 出面網頁
* 都市日報國際
*
英文虎報

《**英文虎報**》（英文：**The Standard**）係香港英文免費報紙，由星島新聞集團發行，唯一對手係收費嘅《南華早報》。

《英文虎報》本來係收費大報，2000年到2002年曾經改名叫《**香港郵報**》（英文：**Hong Kong iMail**），由嗰時開始改用小報格式，2007年9月10號開始更變成免費報紙。

## 出面網頁
*《英文虎報》官方網
爽報

《**爽報**》係由壹傳媒出版嘅中文免費報紙，兩份報紙已經先後摺咗：
* 爽報 (台灣)（摺埋）
* 爽報 (香港)（摺埋）
大公報

《**大公報**》係中國現存最耐歷史嘅報紙，由報刊出版家英華喺1902年6月17號響天津創刊，喺天津、上海、武漢、廣州、香港發過行。1938年後響香港出版，嗰時開始立場親中國共產黨，有唔少人都話佢哋實際係畀香港中聯辦操控。

## 爭議

《大公報》嘅立場親中共，引伸對非建制派嘅態度亦唔友善。另外，末代港督彭定康喺回應蘋果日報同壹週刊停刊事件嘅時候，亦提到《文匯報》成日出版大話、誣捏政府。

### 批鬥式手法
多年來，《大公報》不斷攻擊同埋以騷擾式手法採訪香港泛民主派同反共人士，以反對派稱呼泛民主派，當中好多假名署名文章。甚至連學者同部分中間派亦被文批，例如2012年1月，香港大學民意研究計劃發表「香港人」同「中國人」身分認同嘅民意調查，即使負責民調嘅鍾庭耀已經多次解釋自己用意，亦成為抨擊對象；《明報》報稱，兩個月內有多達40篇文章抨擊鍾庭耀都出自《大公報》等嘅親共報紙，此外國媒體《華爾街日報》亦以「文革式語言」（Cultural Revolution rhetoric）形容事件，指「左報」旨在普選前先「閹割」（neuter）非建制人士。事件中，聲援鍾庭耀嘅科技大學副教授成名、中文大學導師蔡子強，都俾《大公報》指責做「抗中亂港之實的真政客、假學者……」。科大教授成名回應話，咁係文革式方法，目的就係要噤聲。

2011年11月，前《香港電台》廣播節目主持吳志森，言論同政治立場引起左派不滿，例如早前「劉曉波獲諾貝爾和平獎」、「毒奶受害者代表趙連海」等，佢都有節目中批評中共，被指立場「反共」。吳志森稱突然遭撤換節目主持，並指出：過去一年，佢受到香港親中共報紙《大公報》、《文匯報》、《商報》批判攻擊達70篇文，當中講得最多係要求香港電台中止佢做節目主持。

### 繁簡轉換問題
2010年12月2日，《大公報》有篇〈一年一度工展會維園舉行　營業額可望倍增〉新聞，內文提及「位元堂響應廠商會的「一元産品大優惠」，在展期首星期推出一元即食翅，每日售一百五十份，希望帶旺攤位墮胎，吸引更多市民購物」使一些網民以為位元堂發明可作墮胎之用嘅即食翅，並喺工展會促銷。有網民解釋指，以上文字原意係「希望帶旺攤位人流」，由於簡體中文嘅「人流」代表「人工流產」（墮胎），報社將簡體字自動轉做繁體字就轉換出錯。

2011年2月6日，《大公報》再犯「墮胎」錯誤，發佈〈商場新春墮胎生意較去年同期錄得增一成〉新聞，文中仲多次出現「墮胎」字眼，唔單止再次成為網民熱話，更喺翌日上報。

### 2013年《北京的哥奇遇》錯誤信息事件
2013年4月18號大公報刊登嘅《北京的哥奇遇：習總書記坐上了我的車》一文，俾中國媒體廣為轉載。之後大公報發聲明話報道係假新聞並向讀者致歉。

### 2016年採訪期間被指襲擊本土派人士
2016年香港立法會選舉期間，《大公報》「特別政治組」記者跟蹤同追拍本土民主前線參選人梁天琦嗰陣發生身體接觸後打鬥至見血。8月14日晚，梁天琦喺港鐵太古站同《大公報》記者發生爭執。其後又連續兩日以頭版報道梁嘅背景，亦到佢中國大陸出生地翻查祖屋同先輩資料。

### 2021年冒認社工老師進入社運人士屋企採訪
2021年1月，《大公報》被報道有記者冒認社工老師，入唨「天水圍社區關注組」成員王繼祖屋企訪問，仲影低咗佢屋企嘅情況。關注組成員形容呢啲行徑可恥，用陰濕招呃屋企人信任入屋。佢哋發表聲明批評，大公報一邊公開人哋嘅私隱，用龐大嘅媒體壓力揭開人哋嘅瘡疤，另一方面又話要保護學生，非常諷刺，又批評《大公報》事後嘅報導係喺度作故仔。

## 睇埋
*文匯大公傳媒發佈假新聞爭議
*文匯報
*香港商報

## 攷
* 大公報舊址廣州越秀網

## 出面網頁
*《大公報》官方網站
文匯報 (香港)

《**文匯報**》係香港中文報紙，響1948年9月9號由上海文匯報嘅親中國共產黨職工創刊，所以一直以嚟報紙立場都係親中共。

## 評價同爭議事件
《文匯報》嘅立場親中共，引伸對非建制派嘅態度亦唔友善，而且亦涉過一啲針對香港民主派嘅新聞嘅爭議。另外，末代港督彭定康喺回應蘋果日報同壹週刊停刊事件嘅時候，亦提到《文匯報》經常出版謊言、誣捏政府。

### 跟蹤本土派人士鍾翰林
2017年10月，《文匯報》跟蹤本土派人士鍾翰林。跟蹤時間包括喺10月20號，由鍾翰林放學至到返歸。 2017年10月23號，《文匯報》喺報道展示鍾翰林住嘅大廈嘅大門。

鍾翰林做召集人嘅組織學生動源發聲明譴責，《文匯報》嚴重侵犯鍾翰林嘅個人私隱，同表示，唔驚任何騷擾，會繼續將香港獨立嘅聲音帶入校園。

### 老屈天文台訛稱超強颱風逼港
喺2021年4月18號，《文匯報》報導話天文台預測超強颱風「舒力基」逼港、殺入800公里範圍內，但實情係，天文台只係預測個風最大機會喺1,000公里外掠過。事件被民間氣象網站香港天氣資訊中心批評，質問佢哋係咪真係睇住天文台預報去撰寫新聞，又話報導嘅錯處多到不堪入目，語意不清。《蘋果日報》報道《文匯報》出錯嘅時候亦揶揄，提及保安局局長李家超亦話要處理「假新聞」問題，但《文匯報》無修正有關報道，唔知鄧炳強同李家超會點跟進。

## 睇埋

* 文匯大公傳媒發佈假新聞爭議

## 參考


## 出面網頁
*香港文匯報網站
香港經濟日報

《**香港經濟日報**》係香港中文報紙，1988年1月26號創刊，由香港經濟日報集團出版，屬於財經報紙，同佢對手《信報》嘅最大分別係佢會報埋社會新聞。

## 出面網頁
* 《香港經濟日報》網站
南華早報

《**南華早報**》（，簡稱：**SCMP**），星期日版叫《**星期日南華早報**》（），係香港英文報紙，由南華早報集團出版，主要對手係免費嘅《英文虎報》。1903年11月6號創刊，當時中文名叫《**南清早報**》，到1913年先至改用而家個名。

## 出面網頁
*  南華早報（流動版）

類:阿里巴巴集團
和記黃埔

**和記黃埔**（簡稱**和黃**，）係香港上市公司，亦係《財富》全球500大企業，1978年1月喺香港招股上市，冇耐長江實業買咗佢差唔多一半股權，做咗大股東。

## 出面網頁
* 和記黃埔官方網
長江基建集團

**長江基建集團有限公司**（簡稱**長江基建**、**長建**，）係長江集團旗下主力喺交通基建、能源基建同基建材料等等業務嘅公司。主要股東係長江和記實業，主席係李澤鉅，副主席係霍建寧同埋葉德銓，集團董事總經理係甘慶林。

1997年7月31號成為恆生指數成份股。但係因為股份成交量一直低迷，唔可以對香港股市起到代表性，2008年6月10號起，又被踢出恆生指數成份股。相隔八年之後，2016年3月14號被再次納入恆生指數。

2010年7月30號，長江基建、前港燈集團（後嚟喺2011年2月改名做電能實業集團有限公司）同埋李嘉誠基金會宣布向法國電力公司（Électricité de France）收購三項英國電網業務。

2015年1月20號，長江基建控股宣布以25億英鎊（37.9 億美元）收購英國公司 Eversholt Rail Group。

2018年9月，澳洲反壟斷監管機構批准長江基建以90億美元收購澳洲 APA 集團。

2024年7月，長江基建控股宣布考慮喺倫敦證券交易所二次上市，最終喺2024年8月19號首次掛牌，首日掛牌報收573便士。

## 資產
以下係長江基建同埋佢嘅附屬公司電能實業持有至少50%股份嘅部分公司：

* 英國
** 北方天然氣網路有限公司
** Northumbria 水務集團
** 碧仙桃海岸發電廠
** 南部水務
** 威爾斯同西部公用事業公司
** 英國電力網絡
** 英國鐵路集團
* 澳洲
** 澳洲天然氣網絡
** Dampier Bunbury Pipeline
** 維多利亞電力網絡Multinet Gas
** 南澳電力網絡
** 聯合能源
* 紐西蘭
** 威靈頓電力
* 香港同埋中國
** 汕頭海灣大橋
** 青洲水泥

## 攷

## 出面網頁
* 長江基建集團有限公司  

類:恒生指數成份股
太古地產

**太古地產有限公司**（，）係香港活躍嘅地產發展商，發展過好多個大型項目，包括太古城、太古廣場同埋太古坊等等。

## 史
太古地產喺1972年喺香港成立，1977年6月太古地產第一次喺香港招股上市。1984年1月16號至7月5號做過恆生指數成份股。英資太古集團透過協議計劃，喺1984年7月收購太古地產剩返嘅權益，令太古地產成為太古公司嘅全資附屬公司。

2010年4月，太古集團宣布分拆太古地產上市，喺搞掂全球公開發售之後，太古所摞住太古地產嘅權益會由百分百降到約莫百分之89.93，而喺行使超配權之後，太古所持太古地產股東權益會再降到82.75%，重可以額外集資約莫16.1億至17.8億緡。但係到5月，太古宣佈擱置太古地產上市。

2011年9月，太古再考慮將太古地產透過介紹形式分拆上市。介紹形式上市會透過公司分派17%太古地產股份達成，其中10%股份派畀太古嘅公眾股東，其餘股份就派畀控股股東。

#### 太古昌發展
1972年，一間叫「健誠建業」嘅地產公司上市，到1973年，大昌集團同太古公司合資收購咗呢間公司，打算夾份發展地產，改咗名叫「太古昌發展」，期間太古昌就發展咗太古城嘅第一期項目，後來到1976年6月，太古公司以換股嘅方式收購太古昌，當時太古公司以旗下上市冇耐嘅太古地產七股換十股嘅太古昌，完成收購之後，太古昌成為咗太地嘅附屬公司。

## 主要發展項目

#### 住宅

* 太古城
* 惠安苑（同置地合作發展）
* 蔚然（同恒基合作發展）
* 珒然
* 瀚然
* 殷然
* 港運城（同中巴合作發展）
* 港濤軒（同中巴合作發展）

#### 商業

* 太古廣場
* 太古坊

## 拎

* 太古地產有限公司   

類:香港上市地產公司
南方都市報

《**南方都市報**》（簡稱「**南都**」）係中華人民共和國南部嘅一份綜合類日報，喺1995年3月開始試刊，1997年1月1號正式創刊。

佢係廣東省委機關報《南方日報》下級分身，都係出自南方報業傳媒集團，集團總部喺廣州，由廣東省政府黨委操作，報業性質係機關報。事業單位而家由中共廣東省委委託中共廣東省委宣傳部主管同埋主辦。

本報以廣州、深圳兩個城市為中心，覆蓋廣東，係當地影響力較大嘅報紙之一。由2010年12月起，南方都市報重賣到去香港同埋澳門。

雖然係國企操作報紙，不過扮演中國式自由主義角色，同《環球時報》之類個大中華主義立場明顯相對應。

## 睇埋

## 註


## 參考

## 出面網頁
*南都網
李業廣

**李業廣**（**The Hon Charles LEE Yeh-kwong**，）係香港特別行政區行政會議前成員，香港交易所前任主席，長江實業前董事。

李業廣1936年喺上海出世，阿爸李湘祿係經營船隊做貨運。1949年去香港定居，喺九龍華仁書院讀書。佢識講廣東話、潮汕話、上海話、官話。

李業廣老婆係康鳳戀，兩人有一仔一女。

李業廣喺「倫敦政治經濟學院」畢業，摞到法律碩士學位，係「胡關李羅律師行」創辦人之一。佢除咗係香港同英國執業律師，亦係合格會計師同特許秘書。

1988年至1991年，李業廣出任香港聯合交易所理事會理事，1992年至1994年，擔任聯交所主席。1999年，再獲委任做合併之後嘅香港交易所主席。2006年4月26號，李業廣做咗香港交易所主席夠六年，依例一定要退任。

1997年至2002年做過董建華任內嘅行政會議成員。到2005年10月，嗰陣時嘅行政長官曾蔭權再委任佢做行政會議成員。

## 個人榮譽
### 勳銜
* 太平紳士（1993年）
* OBE（1994年）
* 金紫荊星章（2000年）
* 大紫荊勳章（2006年）

### 榮譽博士
* 香港科技大學法學榮譽博士（2000年）
* 香港理工大學榮譽工商管理博士（2001年）
* 香港公開大學榮譽社會科學博士（2003年）
* 香港大學名譽社會科學博士（2005年）

## 公職
*香港再出發大聯盟發起人
## 攷

類:香港理工大學榮譽博士
類:香港科技大學榮譽博士
類:倫敦政治經濟學院舊生
黃秉槐

**黃秉槐**（），係香港工程師、香港市政局議員、香港立法局議員。

1997年6月1號，黃秉槐心口唔舒服，6月2號因為不省人事送入醫院，至6月4號上晝因為心肌梗塞逝世。

## 馬主生涯
早喺1980年代中期，黃秉槐、黃鄭淑媛兩公婆就已經喺香港賽馬會做馬主，名下賽駒包括「喜旺寶」、「金威」、「真威」、「加威」，當中嘅「金威」、「真威」、「加威」就係簡炳墀馬房嘅鐵馬代表。

## 獎
* 傑出理大校友（1997年第一屆追頒）

## 攷

類:香港工程師
新城電台

**新城電台**（全名：**新城廣播有限公司**，）係香港一間商業廣播電台，喺1991年創辦，而家由長江和記實業旗下嘅長江實業同和記黃埔各持一半股權。

新城廣播有限公司目前營運三個頻道，分別同係新城財經台、新城知訊台、新城采訊台，曾經係全香港唯一同時提供AM、FM同數碼廣播嘅商營電台。

新城電台喺2016年9月12號決定向政府交還數碼聲音廣播牌照，並已經通知商務及經濟發展局，旗下三條數碼廣播頻道會按照牌照規定，繼續廣播到2016年10月12號，其中兩條頻道會同兩條FM頻道聯播，剩低嘅一條頻道會全日播放音樂，直至當局批准停止服務為止。

## 參考

## 出面網頁

*新城廣播
*新城知訊台
*新城財經台
*新城采訊台 Metro Plus AM1044
道瓊斯內幕交易案

**道瓊斯內幕交易案**，係香港銀行家李國寶喺做美國上市公司道瓊斯（《華爾街日報》母公司）董事時所涉嫌參與嘅內幕交易事件。

2007年，李國寶身為間公司嘅董事，知道好快有重要收購交易，佢有意或無意噉通知朋友梁家安等，令梁唔尋常噉大手買入道瓊斯股票。收購新聞一出，公司股價急升，梁家安等大有斬獲。之後，李國寶等受美國證券交易委員會調查，李國寶肯畀罰款庭外和解，但就向外界唔認又唔否認呢單自己有罪。

香港傳媒同泛民主派認為，李國寶違反誠信，要求李國寶交代真相，同埋辭咗香港立法會嘅議席。2008年2月，李國寶只係辭咗香港特別行政區行政會議成員嘅職務。
特蘭斯特勒默

**特蘭斯特勒默**（**Tomas Transtromer**，）係瑞典心理學家、作家、詩人、翻譯家。

特蘭斯特勒默嘅著作擅長揭示人類思想，畀人視為第二次世界大戰以來最重要嘅北歐詩人之一。佢喺1990年因為中風幾乎講唔到嘢，半邊身癱瘓，但係佢仍然繼續寫嘢，重喺2004年出版詩集《大謎題》（The Great Enigma）。

特蘭斯特勒默試過多次被提名做諾貝爾文學獎候選人，終於喺2011年以80歲之齡攞獎，係37年嚟第一位攞到諾貝爾文學獎嘅瑞典人。

## 部分主要作品
* 1954年：《十七首詩》（17 dikter）
* 1972年：《窗子與石頭》（Windows & Stones）
* 1975年：《波羅的海》（Baltics）
* 2004年：《大謎題》（The Great Enigma）
約翰遜瑟利夫

**埃倫 約翰遜 瑟利夫**（**Ellen Johnson Sirleaf**，）係利比利亞第24任總統。

約翰遜 瑟利夫喺2005年利比利亞總統選舉入面贏咗，成為第一位同埋家下唯一一位非洲民選女元首。2006年1月16號，約翰遜 瑟利夫宣誓就任總統。

2011年，約翰遜 瑟利夫攞到諾貝爾和平獎。

## 出面網頁
蘋果 (搞清楚)

**[[蘋果]]**大多數係指一種生果，亦可以係：
* 蘋果樹：蘋果嘅植株
* 蘋果公司，一間美國電腦公司
* 蘋果日報，香港上市公司壹傳媒集團旗下一份繁體中文報紙，因為銷售區域唔同，分為蘋果日報 (台灣)同埋蘋果日報 (香港)。
* 蘋果 (2007年電影)，一部中國電影
* 蘋果 (2008年電影)，一部南韓電影
* 黃暐婷，台灣女藝人，英文名Apple
吳明欽

**吳明欽**（），係香港一個中學先生，喺佛教沈香林紀念中學教過，當時同民主黨前主席李永達係同事。佢做過屯門區議會議員，區域市政局議員同立法局議員。

## 屋企
吳明欽個老婆係香港小姐卞美雲，生咗一仔一女（佢嘅千金吳思諾係民主黨員）。兩人喺香港中文大學求學時相識。

## 政途
1985年開始，吳明欽做屯門大興選區區議會議員，同年10月11號喺大興邨畀三個攞住水喉通嘅男人襲擊受傷；1986年開始做區域市政局議員；1989年當選香港十大傑出青年。1991年參選香港立法局選舉，以高票當選，成為香港首批泛民主派立法局直選議員。

吳明欽曾經係集區議員、區域市政局議員、立法局議員於一身嘅「三料議員」，亦係香港首位遇襲嘅區議員。

## 病死
1992年2月，吳明欽發現患咗血癌，送到瑪麗醫院做骨髓移植手術，但係出現併發症，6月22號病逝，享年37歲。香港民主同盟（民主黨前身）派何俊仁爭吳明欽死後留落嚟嘅立法局議席，但係輸咗畀鄉事派候選人鄧兆棠。
張鑑泉

**張鑑泉**（），係香港生意人、前香港立法局議員。

張鑑泉喺1980年第一次獲委任做立法局議員，1985年自工業界（一）功能組別當選立法局議員，1988年同1991年再連任。當時香港前途問題重未明朗化，佢建議過香港申請喺1997年搞世界博覽會，以穩定人心同埋向外國展示香港重係安定繁榮。但係佢嘅動議畀人否決，張鑑泉喺記者會上面喊咗出嚟。

1993年5月17號，張鑑泉喺出席香港記者協會晚宴之後心臟病發，延至第二日（18號）上晝不治，終年51歲。
聯想

**聯想**可以指：

* 聯想 (心理學)：對兩件唔同嘅人或者物，利用同一種記憶或者印象產生關連嘅一種思考方式
* 聯想集團有限公司：一間香港上市嘅中國大陸電腦公司
* 關聯字：中文訊息處理嘅一種方法
法證先鋒III

《**法證先鋒III**》（英文：**Forensic Heroes III**）係香港電視廣播有限公司嘅時裝查案電視劇，有30集，主要演員黎耀祥、張可頤、徐子珊、吳卓羲、陳茵媺、蕭正楠、胡定欣同陳展鵬，監製梅小青。呢套劇係《法證先鋒》同《法證先鋒II》後新一輯，但劇情同演員陣容都同上兩輯無關。呢套劇係無綫電視44周年台慶劇，亦係無綫2011年收視最高嘅電視劇。

本劇「鍾學心」原定由佘詩曼飾演，因其踩中薄冰跌落地，後改由張可頤飾演。 

## 拎
* 法證先鋒III - 主頁

## 參考文獻
法拉利

**法拉利**（**Ferrari S.p.A.**，）係意大利一間造車嘅公司，產品主要係一級方程式賽車、賽車同埋高性能跑車，喺1929年成立。佢嘅總部係喺意大利摩迪納（Modena）。曾經係快意嘅下屬公司，不過佢係2016年喺快意佳士拿汽車手中分拆出去，然後獨立運作。

## 拎
*法拉利官方網站
香港移動通訊

**香港移動通訊有限公司**（**Communication Services Limited-CSL Mobile**，即**CSL**），舊時叫**香港流動通訊有限公司**、**PCCW Mobile**、**匯亞通訊**同**SUNDAY**，係香港現時營運嘅GSM 900/1800 雙頻第二代流動電話網絡，以及W-CDMA第三代流動電話（3G）網絡。

## 歷史
*香港電話有限公司於1983年成立全資附屬公司 Communication Services Limited（通訊服務有限公司），簡稱CSL，並推出使用NAMTS嘅流動電話服務，成為香港第一間流動電話公司。
*1984年，CSL採用NEC嘅流動電話系統NAMTS，推出首個公共流動無線電話服務。喺1987年，CSL網絡改用TACS技術，用CSL以及UNITACS網絡牌子。喺1990年，香港電訊重組，CSL改名為**香港電訊CSL**，但仍然係香港電訊全資附屬公司。
*1993年7月，香港電訊CSL推出GSM 900服務，成為香港第二間推出GSM服務嘅電話公司，用牌子名1010。1996年用同一網絡推出One2Free牌子。
*1997年，香港電訊CSL收購訊聯電信有限公司，令香港電訊CSL擁有D-AMPS及GSM 1800（PCS）牌照，前者以1+1做牌子，後者就同原GSM 900網絡合併成GSM雙頻網絡畀1010同埋One2Free牌子用。
*2001年2月，李澤楷旗下嘅盈科數碼動力完成收購香港電訊後，將香港電訊CSL六成股權賣畀澳洲電訊，並改名做**香港流動通訊有限公司**，英文名就沿用CSL。2002年電訊盈科出售剩返所有股權畀澳洲電訊。喺同一年，CSL獲香港政府發出3G牌照。
*2004年12月，CSL正式推出W-CDMA 3G網絡。備有3G手機嘅用戶可以沿用原有嘅SIM卡用3G網絡。
*由於技術逐漸被淘汰，為善用電訊頻譜，2004年政府建議收返CSL嘅D-AMPS牌照，1+1牌子逐步停用，而網絡亦喺2005年正式停止服務。
*2005年新世界移動控股有限公司同澳洲電訊訂立協議，合併旗下香港流動通訊業務，並成立新公司Telstra CSL，新移動向Telstra CSL轉讓新世界流動電話公司全部權益，以及支付2.44億元代價，以換取新公司23.6%股權，而Telstra就佔剩返76.4%股權。
*2006年4月1日，CSL同新世界移動控股有限公司正式合併，成立 CSL New World Mobility Group。新世界傳動網成為CSL New World Mobility Group旗下牌子，但新世界傳動網只維持使用佢原有嘅GSM 1800網絡（PCS）。
*2006年11月22號，新世界移動控股將佢持有嘅CSL New World Mobility Group共23.6%股權賣晒畀母公司新世界發展。相關公告（PDF檔案）
*2008年6月19號，新世界流動電話有限公司改名做**香港移動通訊有限公司**，並將原CSL業務轉移到呢間公司。
*2009年3月31號，CSL正式推出HSPA+流動寬頻網絡**Next G**，下載速度最高可達21Mbps。
*2009年9月2號，CSL公開其中4G LTE網絡，並同時宣佈推出使用WCDMA 900網絡嘅HSPA+流動寬頻服務。
*2010年5月，CSL同其餘旗下one2free喺1月22號修訂「公平使用政策」，大幅收緊無限上網用戶使用量上限，違背當初「無限數據用量」講法，違反《電訊條例》7M條，電訊管理局判處CSL罰款13萬元。

## 參考


*Telstra續拓亞洲電訊業，《太陽報》，2006-04-01
*鄭裕彤公司創辦　現為小股東，《蘋果日報》，2007-07-05
*集團業務包羅萬有，《太陽報》，2007-07-05


## 睇埋
*新世界發展 - 目前持有CSL New World Mobility Group嘅23.6%股權
**新世界移動控股有限公司（新移動） - 曾持有CSL New World Mobility Group嘅23.6%股權
**新世界電訊有限公司 - 主要提供本地固網、國際長途電話同寬頻服務
*CSL New World Mobility Group（由新世界流動電話有限公司同**香港流動通訊有限公司**（CSL）合併而成）
**1010 - 主要提供GSM（即GSM-900）流動電話通訊服務
**One2Free - 主要提供GSM（即GSM-900）流動電話通訊服務
**新世界傳動網 - 主要提供PCS（即GSM-1800）流動電話通訊服務

## 出面網頁
*香港移動通訊有限公司官方網頁
**1010網頁
**One2Free網頁
**新世界傳動網網頁
澳門電訊

**澳門電訊有限公司**（****‎，簡稱**CTM**）係澳門第一間提供電話通訊服務嘅企業。1981年至2011年之間，澳門電訊就一直獨家做晒全澳嘅固網電話服務。

澳門嘅電話通訊原屬澳門郵電司轄下管理。直至1981年9月29號，澳葡政府同埋大東電報局簽定20年嘅專營合約。澳門電訊於1981年10月成立後，就擔負改善澳門電訊服務嘅使命。澳門回歸後屆滿嘅專營合約，得澳門特區政府批准續期10年，但電訊市場好似流動通訊服務已經全面開放。

現時澳門電訊所提供嘅服務包括寬頻、流動通訊（2G及3G）以及專業方案。

## 組成
澳門電訊有限公司係唔同集團合資經營，分別有：
* 中信國際電訊（股份佔99%）
* 澳門政府（股份佔1%）

2010年2月12日中信國際電訊攞出14億向中信泰富買入佢手頭上澳門電訊20%股份，又喺2013年1月15日向英國大東電報局同埋葡萄牙電訊集團買入佢哋手頭上全部股份（大東電報局一部分作價7.497億美元，葡萄牙電訊集團作價4.116億美元，按冇債項同埋冇額外現金計數），交易嘅時間估計要6至9個月，即係中信國際電訊將會擁有99%股權，澳門政府嘅股份部分冇變。

而家公司主席為英國大東電報局全資附屬子公司Sable Holding Limited，行政總裁由潘福禧先生擔任。

## 參考
* 澳門脈搏周報：電訊利潤高企可見電訊市場開放尚有空間當局應適時檢討專營合約以提高服務質素

## 出面網頁
* 澳門電訊有限公司
* 極動感（澳門電訊旗下網站）
滅門

**滅門**（）係2010年一套由羅守耀執導及監製嘅警匪動作港產片，2010年1月首影，由任達華、廖碧兒主演，安志杰、蔣璐霞、盧惠光、陳惠敏、熊欣欣、張文慈、黎諾懿、覃恩美、王天林、張兆輝及林雪參演。

## 演員表
*任達華
*廖碧兒
*張文慈
*安志杰
*林雪
*黎諾懿
*蔣璐霞
*盧惠光
*熊欣欣
*陳惠敏
*張兆輝
*王天林
*侯煥玲
*覃恩美
*黃偉亮
*黃凱森
*劉建棟
*陳金培
*崔桐僥
*趙玄龍
*朱森林
*陳詠怡
*林國平
*黎思銘
*蘇致輝
*黃燕強 ... 公安隊長
*韓春 ... 公安
*姜克成 ... 公安
*賈仕峰 ... 公安
*吳展華 ... 公安
*姚培樹 ... 公安
*陳偉樂 ... 公安
*陳達廣 ... 公安
*蘇偉南
*蕭洪

## 出面網頁
* 香港影庫（HKMDb）上面《滅門》嘅資料
* Hong Kong Cinemagic網站上面《滅門》嘅資料
*
尹揚明

**尹揚明**（**Vincent Wan Yeung-Ming**， ）原名**尹志成**，原籍東莞，喺澳門出世，做過五金師傅同埋桌球室生意，前香港電影演員，1990年起先後加入無綫電視同埋亞洲電視做藝員。近年淡出娛樂圈。

佢係香港明星足球隊成員之一，又係香港丙組足球聯賽球隊九龍城足球隊嘅球員（波衫冧巴10號），亦熱愛太極，係「香港青怡太極學會」會長。

## 演出作品

### 電視劇（[[ViuTV]]）
*2017年：詭探 飾 忠Sir

### 網絡電視劇
*2018年：暗算天機 飾 古學淵

### 電影
*2022年：《阿媽有咗第二個》 飾 盧立仁

## 政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。

## 出面網頁
*

## 參考來源


揚明
尹天照

**尹天照**（暱稱**阿照**，，）係香港男演員。1983年亞洲電視第二期藝員訓練班畢業，隨即主持細路節目《500飛虎隊》。1998年以電視劇《我和殭屍有個約會》成為亞洲電視首席小生。近年開始踏足電影界，除咗演出亦都有做監製工作。

## 參考

## 出面網頁
* 
* 
* 
* 
* 
*
尹賞

**尹賞**係涼州天水冀縣（家下甘肅甘谷東南）人，本來係曹魏天水主簿，227年天水之戰之後，同姜維、梁虔、梁緒一齊投降蜀漢。
惡胎

**惡胎**（英文名：**Womb Ghosts**）係2010年一套由羅守耀執導及監製嘅恐怖港產片，2010年3月首影，由周秀娜、林雪主演，呂慧儀、黎諾懿、邵美琪、谷祖琳、鄧上文、盧頌之、裴殷及陳俞希等參演。

## 演員表
*周秀娜
*林雪
*呂慧儀
*黎諾懿
*谷祖琳
*邵美琪
*盧頌之
*裴殷
*鄧上文
*陳俞希
*王正寬
*謝宇欣
*葉内華
*林婷欣
*蘇俊傑
*周淑慧
*梁博恩
*區軒偉
*何國男
*黎志偉
*陳鴻
*曾玉娟
*伍凱盈
*譚梓欣
*許明輝
*葉運強
*劉玉盈
*招智慧
*薛偉儒
*梁達強
*王文駿
*郭玉強
*黃國華
*戴耀輝
*李偉成
*馮殷

## 出面網頁
* 香港影庫（HKMDb）上面《惡胎》嘅資料
* Hong Kong Cinemagic網站上面《惡胎》嘅資料
*
尹蓁晞

**尹蓁晞**（原名**尹曉蓁**，，）係香港模特兒同電影演員。

尹蓁晞喺香港出世，身高170厘米，體重49公斤，三圍33B-23-34，新法書院中五畢業。2001年開始模特兒生涯。後來拍埋電影，佢第一部參演嘅電影係《愛情故事 (2009年電影)》。

## 演出

### 節目演出（ViuTV）
*2021年：《最後一屆口罩小姐選舉》參賽者

## 參考資料

## 拎
* 
*尹蓁晞Xanga個人網誌
*尹蓁晞靚相集
*尹蓁晞(尹曉蓁)個人相簿網頁
東方 (搞清楚)

**東方**可以指：
;方位
* 東方，四個主要方向之一，太陽一出嚟就係

;地理
* 東方市，中國海南省所轄嘅一個縣級市
* 東方市 (巴拉圭)，位於巴拉圭共和國東南部嘅城市，又稱作埃斯特城
* 東方村，中國湖北省孝感市雲夢縣義堂鎮下轄嘅一條村
* 東方街道，多處地方有呢個名嘅行政區

;政治
* 東方集團，西方國家對二戰後一啲共產主義國家嘅稱呼

;公司品牌
* 東方集團 (黑龍江)，中國黑龍江省一間綜合企業
* 東方電氣，中國一家發電機製造同發電站工程承包商，總部位於四川成都
* 東方報業集團，香港一家新聞多媒體傳媒集團
* 東方日報 (香港)，香港東方報業集團旗下一份報紙
* 東方日報 (馬來西亞)，馬來西亞一份中文報紙
* 東方表行，香港一間手錶零售商
* 東方錶，日本手錶品牌

;學校
* 東方技術學院
* 臺北市私立東方高級工商職業學校

;冠名
*東方計劃，蘇聯載人航天計劃，包括東方一號、東方二號、東方三號、東方四號、東方五號同東方六號飛船
*K19/20次列車，又叫做「東方號列車」，運行於俄羅斯莫斯科同中國北京嘅一趟國際聯運快速列車
*D313/314次列車，又叫做「東方號列車」，中國國內一對往返上海、北京兩地嘅旅客列車

;文藝
* 東方 (電視劇)，2011年响中國中央電視台綜合頻道播出嘅39集電視連續劇
* 東方Project，日本同人遊戲社團上海愛麗絲幻樂團所製作嘅遊戲系列之總稱同簡稱
* 東方傳說，台灣中華網龍公司開發嘅一個網路線上遊戲
* 東方神起，韓國藝人團體

;姓氏
* 東方氏，中國嘅一個復姓

;體育
* 東方足球隊，香港一支足球隊，响香港超級聯賽作賽
* 東方籃球隊，香港史上首支職業籃球隊，响香港男子甲一組籃球聯賽作賽
流動通訊

**流動通訊、流動電話**，手提電話提供無線電話服務，同固網電話提供固定位置電話服務唔同。傳統上，電話專指語音通訊，後尾文字簡訊同電話上網等額外功能整合，分別唔太清楚。

一九一五年美國電話電報就有諗過。一九四六年，美國首次有流動電話，之後各地爭相競逐。當時要經人手接綫。一九八一年先至有全自動接綫，無耐有第一代流動通訊。集成電路畀電話整到好細，越來越方便，越來越平。一九九〇年有專利傳送資料，一九九一年有第二代流動通訊，打後一日千里，三四五六代，好多人用。

現代手提電話，有叫流動通訊發射站嘅基站，組成地面流動網絡，用無線電波通訊。衞星電話靠無綫訊號連接到通訊衞星，尤其用啲地方，無地面通訊基建，無固網，無流動網絡。無論邊種，最後都會接駁到公共交換電話網絡，咁樣就打得通電話畀世界各地。

二〇二四年，全球估計有用戶八十一萬萬，可見流動電話，喺全球通訊系統，幾咁重要。

## 攷
皇家大賊

**皇家大賊**（）係1985年由邵氏兄弟製作嘅警匪動作港產片，由章國明執導，梁家仁、朱江、費翔、張明敏、白韻琴、廖麗玲及古嘉露等主演。

呢套戲從1985年5月31號至6月13號上映嗰陣，總共收咗四百幾萬港幣票房。

## 演員表
*梁家仁
*朱江
*費翔
*張明敏
*白韻琴
*廖麗玲
*古嘉露
*林輝煌
*鄭麒膺
*曹查理
*車保羅
*白沙力
*陳植槐
*黃志強 (導演)
*梁少華
*王劍風
*金彪
*馮敬文
*祁浩釗
*譚天南
*阮令濤
*林啟榮
*韓江
*麥錦棠
*高雄
*歐陽淑蘭
*謝虹
*馮明     
*張國華

## 出面網頁
* 香港影庫（HKMDb）上面《皇家大賊》嘅資料
* Hong Kong Cinemagic網站上面《皇家大賊》嘅資料
*
凶男寡女

**凶男寡女**（英文名：**Set Up**）係王晶編劇及監製嘅2005年恐佈港產片，由鍾少雄執導，鍾麗緹、謝天華、張耀揚、何華超、梁敏儀、路斯明及駱力煒等主演。

## 演員表
*鍾麗緹
*謝天華
*張耀揚
*何華超
*梁敏儀
*路斯明
*駱力煒
*吳永倫
*彭美嫦

## 出面網頁
* 香港影庫（HKMDb）上面《凶男寡女》嘅資料
* Hong Kong Cinemagic網站上面《凶男寡女》嘅資料
*
GmbH

**GmbH** 係德文「**G**esellschaft **m**it **b**eschränkter **H**aftung」嘅縮寫，亦可以寫成「GesmbH」或者「Ges.m.b.H.」，意思係「有限責任公司」。爾道嘅「有限責任」係指：股東本人對公司嘅債務唔承擔任何償還責任，即係話公司欠債嘅話，債權人唔可以向股東追債。呢個縮寫係流行德文嘅國家同地區（例如德國、奧地利、瑞士）用多。喺德國同奧地利，GmbH係可以享有法人身份嘅。

同另一種常見嘅德文區公司形式「AG」（德文全稱**Aktiengesellschaft**，意思係「股份有限公司」）相比，由於運作簡單方便，因此GmbH係德文區最常見嘅公司形式。

## 參考
丹拿CO系列

**丹拿CO系列**（Daimler CO series）係英國丹拿出嘅一款大型單層及雙層巴士底盤，佢喺1933年亮相，並取代丹拿CP6。

CO系列同之前CP6巴士嘅主要分別係佢用咗柴油引擎，不過嗰時丹拿冇啱嘅柴油引擎畀佢用，所以CO系列係配街外嘅引擎。佢可以揀吉拿5LW（車型代號**COG5**）、吉拿6LW（車型代號**COG6**）、AEC（車型代號**COA6**，俾高雲地利採用）或者Armstrong-Saurer（車型代號**COS4**，俾紐卡素採用）引擎，至於波箱就繼續用Wilson先選式。

丹拿CO系列除咗喺英國本土用之外，亦有被運出口。丹拿間廠喺1940年第二次世界大戰期間，俾納粹德軍空襲高雲地利嘅行動摧毀，丹拿用喺車廠廢墟揾到嘅零件，喺1941年出多三副COG5底盤之後就將CO系列停產，八年期間總共出咗二千幾架。丹拿亦有設計三軸版CO系列底盤，並計劃出一架畀李斯特做示範車同埋三架畀中國上海，但都因為空襲出唔成。

丹拿由1942年開始改喺Wolverhampton出戰時規格嘅丹拿CW系列雙層巴士。

## 參考
*
洗澡

**洗澡**可以係：

* 沖涼，又叫「洗白白」，書面語叫「洗澡」或者「沐浴」
* 洗澡 (小說)，楊絳作品，20世紀中文小說100強之一
* 洗澡 (電影)，1999年中國電影
* 洗澡 (歌)，香港歌手林欣彤2011年嘅歌，收錄喺個人專輯《Vocalist》入面
流動裝置

（，喺中國大陸叫「**移動裝置**」）係種可以周圍都用到嘅電子裝置，通常有個細螢幕，輸入可以用螢幕觸控，或者有個細鍵盤。

## 例子
* 手提遊戲機
* 個人數碼助理
* 手提電話（包括智能電話）
* 手提電腦
* 平板電腦
* 智能手錶

## Apps

流動應用程式（mobile applications），通稱 app（）或者 apps（），係泛指設計嚟預咗專係畀流動裝置（例如智能手機或者平板電腦噉）行嘅應用程式。呢啲應用程式响功能上好多樣化－由遊戲以至畫圖等嘅多種功能， 都有可能提供得到。

例如喺 2010 年代尾風靡全球嘅 AR 遊戲 Pokémon GO 就係一隻好出名嘅手機遊戲：呢隻遊戲唔係直接將《寵物小精靈》擺落去手機度咁簡單，而係用咗手機先至做到嘅功能－畀玩家攞嚟攞去－嚟配合全球定位系統，達致畀用家喺現實世界嘅唔同位置度「捉寵物小精靈」；呢隻遊戲嘅創新取得咗重大嘅成功，仲吸引到研究者做研究，睇吓（例如）玩 Pokémon GO 可以點樣用嚟鼓勵啲人多啲郁動。

## 睇埋
*人機互動
*流動營銷

## 參攷
HotCha

**HotCha**係前香港三人女子跳舞歌唱組合，成員包括張惠雅（Regen Cheung，2011年開始喺澳洲留學，暫時離隊）、張紋嘉（Crystal Cheung）同埋黎美言（Winkie Lai），喺2007年4月4號正式加入樂壇，2014年拆夥。

## 拎
*Neway Star官方網站
*HotCha官方國際歌迷會討論區
*網上日誌：Regen、Crystal、Winkie
*微博：Regen、Crystal、Winkie
*Facebook：Regen、Crystal、Winkie

類:香港女子歌唱組合
潘宗光

**潘宗光**教授（）係香港立法局前議員、香港理工大學前任校長。

## 生平
潘宗光係廣東番禺人，喺香港出世，有一個阿哥一個妹。已故巨星張國榮係佢表弟。

潘宗光喺聖保羅男女中學畢業，1963年喺香港大學以一級榮譽完成學士學位，1967年喺英國倫敦大學學院攞到哲學博士同埋科學博士學位，1979年攞到倫敦大學科學博士學位。

潘宗光係一個佛教徒。

潘宗光係一個化學教授，主要研究無機化學，包括研究維他命B12。1968年起喺香港大學化學系教書，1982年升為教授，1983年做香港大學理學院院長。1991年起得到當時嘅香港立法局議員張鑑泉邀請，做香港理工學院（家下香港理工大學）校長，任內主力將香港理工大學發展成應用型大學。潘宗光喺1985年同1991年都得到提名做諾貝爾化學獎候選人。2008年，潘宗光退休，由唐偉章‎接任香港理工大學校長。

## 公職
* 立法局議員（1985年至1991年）
* 中國人民政治協商會議全國委員會香港地區委員（1998年至2013年）
* 香港海南商會第46屆榮譽顧問

## 個人榮譽
* 香港十大傑出青年（1979年）
* 非官守太平紳士（1989年）
* 大英帝國官佐勳章（OBE）（1991年）
* 金紫荊星章（2002年）
* 「傑出領袖獎（教育）」（2008年）
* 香港理工大學榮譽人文學博士（2009年）
* 大紫荊勳章（2023年）

## 選舉經歷
2006年，佢喺選舉委員會界別分組選舉自動當選成為選委（中國人民政治協商會議）。

## 攷

## 出面網頁
* 
* 
* 
* 
* 
* 

類:香港理工大學榮譽博士

類:香港大學教授
吳家瑋

**吳家瑋**（；）係香港科技大學創校校長，辭職後係榮休校長同埋榮休講座教授。

吳家瑋喺上海出世，1954年喺香港培正中學畢業，1955年去美國留學，讀物理學同埋數學。1983年45歲嗰陣時，受聘出任三藩市州立大學校長，成為美國史上第一位華裔大學校長。1988年9月出任香港科技大學創校校長。

## 個人榮譽
### 勳銜
* CBE（1996年）
* 金紫荊星章（2000年）

### 榮譽博士／院士
* 喬治鎮學院榮譽文學博士（1995年）
* 華盛頓大學榮譽理學博士（1996年）
* 香港浸會大學榮譽人文學博士（2008年）
* 香港科技大學工商管理學榮譽博士（2008年）
* 澳門科技大學榮譽理學博士（2010年）
* 澳門大學榮譽社會科學博士（2011年）
* 北京師範大學-香港浸會大學聯合國際學院榮譽院士（2018年）

## 攷

## 出面網頁

* 

類:澳門大學榮譽博士

類:香港科技大學榮譽博士
類:香港浸會大學榮譽博士
吳清輝

**吳清輝**教授（）係香港教育家、人文主義者同學者，做過香港浸會學院化學系系主任同理學院院長、香港立法會議員、香港浸會大學校長、香港特別行政區全國人民代表大會代表同北京師範大學-香港浸會大學聯合國際學院創校校長。佢嘅籍貫係上海，已婚，有一個女。

## 生平
*1939年11月20號喺上海出世
*1963年喺澳洲墨爾本大學攞到化學學士學位
*1969年喺加拿大不列顛哥倫比亞大學攞到化學哲學博士學位，轉去美國加州大學做研究
*1985年加入香港浸會學院（香港浸會大學前身），做化學系系主任
*1989年升任為香港浸會學院理學院院長
*1993年獲聘任做港事顧問
*1994年增補為香港特別行政區籌備委員會預備工作委員會委員
*1996年委任為香港特別行政區籌備委員會委員、香港特別行政區第一屆政府推選委員會委員
*1997年獲選為香港臨時立法會議員
*1998年成為香港特別行政區全國人民代表大會代表
*1998年7月1號獲選為立法會的選舉委員會功能界別議員
*2001年7月1號接替謝志偉博士做香港浸會大學校長，同時辭去立法會議員職務，而佢嘅議席就由馬逢國接替
*2005年獲香港特區政府頒授金紫荊星章
*2008年5月2號，擔任2008年奧運會聖火接力火炬手
*2010年6月30號，正式離任香港浸會大學校長
* 北京師範大學-香港浸會大學聯合國際學院創校校長
* 2020年獲香港浸會大學頒授榮譽理學博士

## 公職
*香港再出發大聯盟發起人
*兩岸和平發展聯合總會第4/5屆榮譽顧問
*香港中華文化總會創會會長

## 攷

## 出面網頁

* 

類:香港浸會大學榮譽博士

類:新世紀論壇成員
陳坤耀

**陳坤耀**教授（Prof. **Chen Kwan-yiu, Edward**，）係香港經濟學家，嶺南大學前任校長（1995年至2007年）。喺香港主權移交之前一度獲委任為行政局成員。

陳坤耀係廣東增城縣人，喺香港出世，皇仁書院畢業，香港大學文學士、社會科學碩士、英國牛津大學博士。

## 屋企
* 老婆陳芳琳

## 個人榮譽
### 獎
* 香港十大傑出青年（1980年）

### 勳銜
* 太平紳士（1993年）
* 大英帝國司令勳章（1995年）
* 金紫荊星章（2003年）

### 榮譽博士
* 香港大學名譽社會科學博士（2008年）
* 香港公開大學榮譽文學博士（2012年）
* 普利茅斯大學榮譽博士
* 香港教育大學榮譽教育學博士（2018年）

## 部分公職

* 香港中華文化總會創會會長

## 攷
* 大學線: 陳坤耀

類:經濟學家

類:皇仁書院舊生

類:香港教育大學榮譽博士
林芊妤

**林芊妤**（，原名**林婉霞**，）係香港YouTuber、演員、瑜伽教練、節目主持人，無綫電視前藝員，2008年出道，喺節目《耳分高下》入面做「Sing之天使」雪梨，因為出眾嘅身材而畀娛樂雜誌叫做「港版瑤瑤」、「港版明日花」，其他外號有「雪梨」、「Coffee」、「咖啡」、「林咖啡」。

## 簡歷
林芊妤響2008年簽約無綫電視，出道作品係《耳分高下》嘅「Sing之天使」雪梨，2012年棄用原名，改用而家個藝名。

2014年6月14號晚，林芊妤俾雜誌影到佢同未來接班人林知譽（Will）到香港國際金融中心遊走半日，最後兩人更被拍到一齊進入商場內嘅傷殘廁所近半個鐘，期間更傳出女方嘅呻吟聲，逃走嗰陣佢向追訪記者辯稱只係同朋友「Gathering」。呢件事激嬲咗無綫電視高層，而且樂易玲更加話或者會炒咗佢。2014年7月2號朝早，林芊妤返無綫電視，同對方傾好之後，最後和平解約，結束六年嘅賓主關係。目前佢繼續發展佢嘅娛樂事業，更做咗瑜伽教練，但係工作方面已經同無綫電視無關。

喺2019年，佢已經係娛樂圈中知名嘅瑜伽導師，有唔少藝人跟佢上堂，佢重喺YouTube發展自己嘅事業。

2020年4月30號，林芊妤嘅YouTube頻道訂閱突破100萬，成爲第一個以粵語爲主要語言而突破100萬嘅香港個人YouTube頻道。

截止2022年1月，林芊妤嘅Youtube頻道已經突破150萬訂閱。

## 演出
### 電視劇集（無綫電視）

### 電視節目（[[ViuTV]]）
*2016年：《網絡瘋人》主持
*2017年：《胸 x 計》主持
*2017年：《KO KOL》第5集嘉賓
*2017年：《超低能特攻隊》第3個禮拜嘉賓
*2019年：《晚吹—女學生·吹水班》第6集嘉賓
*2021年：《囝囝女女730》第236集嘉賓
*2022年：《Auntie妳好》 第19集嘉賓
*2023年：《經緯線》第348集受訪者
*2023年：《廚神奶奶是你媽》 第6-7集嘉賓
*2024年：《我想身體健康》第30集嘉賓
*2025年：《晚吹—GG家長指引》第45集嘉賓
*2025年：《Gen Z觀察學》第7集嘉賓

### 電視節目（[[奇妙電視]]）
*2017年：《吾男吾女》主持

### 劇集（[[ViuTV]]）
*2017年：《賤民20》 飾演 Z嘅前老婆

### 電影
*2009年：《Laughing Gor之變節》 飾 公關小姐
*2010年：《72家租客》 飾 頂太Phone模特兒
*2010年：《翡翠明珠》 飾 香公主
*2011年：《我愛HK開心萬歲》 飾 1987年夜總會舞小姐
*2012年：《2012我愛HK喜上加囍》 飾 市民
*2012年：《喜愛夜蒲2》 飾 TB女朋友
*2012年：《我老婆唔夠秤II：我老公唔生性》 飾 三叔未婚妻
*2013年：《重口味 — 驚嘩春夢》 飾 Amy
*2014年：《黑色喜劇》
*2014年：《恐怖在線》 飾 小玉
*2015年：《壹獄壹世界：高登闊少踎監日記》 飾 Vivian
*2024年：《把幸福拉近一點》 飾 李羨文

## 廣告
*2020年：BOOSTER HK 做 港澳星級代言人
*2021年：李健駕駛學校 做 代言人

## 參考資料

## 出面網頁
* 
* 
* 
* 
* 

婉霞
林影紅

**林影紅**（，）係香港女演員，無綫電視同香港電視網絡前藝員，擅長演辦公室同事同埋古裝劇集嘅丫環，演出嘅角色包括《談判專家》嘅徐婉芳。

## 拎
* 林影紅的廣播
李适

**唐德宗**李适（），係唐朝第九位皇帝（唔計武則天），779年—805年在位。

## 生平
唐德宗係前任唐代宗個大仔，係喺公元779年登基。佢在位嗰陣因為藩鎮割據，中央收唔到稅，佢就設立咗兩稅制解決財政難題。佢對藩鎮態度好強硬，結果就爆發咗涇原兵變，唐德宗一度逃離出長安。

佢在位26年，最後喺公元805年過咗身，享年64歲。

## 屋企
### 后妃
* 王皇后
* 韋賢妃
* 武充容
* 王美人
* 韋美人

### 仔女
#### 仔
* 唐順宗李誦
* 舒王李誼
* 通王李諶
* 虔王李諒
* 肅王李詳
* 資王李謙
* 代王李諲
* 照王李誡
* 欽王李諤
* 珍王李諴
林秀怡

**林秀怡**（，），係香港女演員，喺香港出世，因為參與第23期無綫電視藝員訓練班畢業之後做咗無綫電視藝人。

## 簡歷
林秀怡讀過佛教茂峰法師紀念中學。

2017年，林秀怡同佢藝訓班識嘅老友葉婷芝喺旺角開餐廳。

## 演出

### 節目主持（[[無綫電視]]）
*2010年：依家有喜
*2017年：寵物大聯萌
*2019年：輝哥為食遊II

## 出面網頁
* 
* 
* 
* 
*